ส่วนที่ 1

การประกอบธุรกิจ

1.  วิสัยทัศน์ วัตถุประสงค์ เป้าหมาย และกลยุทธในการดำเนินงานของบริษัทฯ

ปรัชญา....

เราห่วงใยทุกชีวิตและสิ่งแวดล้อม

วิสัยทัศน์….

  “รักษาดุลยภาพของสิ่งแวดล้อมสู่ความยั่งยืน พร้อมพัฒนาศักยภาพและ

บริการสู่ความเป็นเลิศ โปร่งใส และเป็นธรรมต่อคู่ค้าและผู้ลงทุน รับผิดชอบต่อสังคม และส่วนรวม”

พันธกิจ....

-   ต่อประเทศ จะสร้างความเป็นมาตรฐาน และความยั่งยืนด้านสิ่งแวดล้อมให้แก่ประเทศ

-   ต่อสังคมชุมชน จะมีส่วนร่วมในการพัฒนาวิถีชีวิตความเป็นอยู่ของชุมชนให้มั่นคง และ

  พร้อมที่จะสนับสนุนกิจกรรมอันเป็นสาธารณประโยชน์ต่อชุมชนในทุกๆ ด้าน

-   ต่อภาครัฐ จะดำเนินงานภายใต้การหลักเกณฑ์ ข้อกำหนดตามกฎหมาย พร้อมทั้ง

  สนับสนุนนโยบายการจัดการมลพิษและของเสียอันตรายอย่างถูกวิธี

-   ต่อผู้ถือหุ้น จะดำเนินธุรกิจธุรกิจด้วยคุณธรรม โปร่งใส และตรวจสอบได้ และพร้อมที่จะ

  พัฒนาศักยภาพเพื่อผลตอบแทนที่ดี และเติบโตอย่างต่อเนื่อง

-   ต่อลูกค้า จะสร้างความเชื่อมั่น และความพึงพอใจแก่ลูกค้า ด้วยระบบการให้บริการที่

  ได้มาตรฐานสากล ตลอดจนอัตราค่าบริการที่เหมาะสมและเป็นธรรม

-   ต่อคู่ค้า จะดำเนินธุรกิจด้วยความร่วมมือ ช่วยเหลือเกื้อกูลในระบบการจัดการที่ดี และ

  ก่อให้เกิดประโยชน์สูงสุดต่อส่วนรวม พร้อมที่จะแบ่งปันประสบการณ์เพื่อ

  พัฒนาศักยภาพ และเสริมสร้างระบบมาตรฐานให้กับประเทศ

-   ต่อพนักงาน จะสนับสนุนและส่งเสริมความสามารถของพนักงานในองค์กรอย่างต่อเนื่อง

  และองค์กรพร้อมที่จะธำรงไว้ซึ่งความเป็นธรรม ในความรับผิดชอบต่อ

  อาชีวอนามัยและความปลอดภัยของพนักงานด้วยความเท่าเทียม

วัฒนธรรมองค์กร….

  []

[][][][][]

[]

1.2 การเปลี่ยนแปลงและพัฒนาการที่สำคัญ

สำหรับการดำเนินงานที่สำคัญในปี 2559 มีดังนี้

1. ด้านเศรษฐกิจ

บริษัทฯ ได้แสดงให้เห็นถึงศักยภาพในการเติบโตท่ามกลางสถานการณ์ทางเศรษฐกิจที่ผันผวน
จากผลอันเนื่องมาจากความมุ่งมั่นและทุ่มเทของบุคลากรของบริษัทฯ
ในการสร้างสรรค์นวัตกรรมและการบริการให้ ก้าวไปอีกขั้นหนึ่ง
ซึ่งไม่ใช่เพียงความต้องการในปัจจุบันเท่านั้น โดยมีวัตถุประสงค์เพื่อตอบสนองความ
ต้องการของกลุ่มลูกค้า ลดต้นทุนในการผลิต เพิ่มส่วนแบ่งทางการตลาด
และเพื่อขยายธุรกิจไปยังตลาดที่ มีศักยภาพในการเติบโต ดังแสดงให้เห็นในผลกำไรของบริษัทฯ
ในปี 2559 ที่เติบโต 15.03% เมื่อเทียบกับ ปีก่อนหน้า

2. ด้านนวัตกรรมและการพัฒนา

ด้วยตระหนักถึงอนาคตวันข้างหน้าถึงพื้นที่หลุมฝังกลบ
ทำให้บริษัทคิดต่อยอดสร้างงานวิจัยและพัฒนาธุรกิจที่มีอยู่โดยการสร้างผลิตภัณฑ์ ที่เรียกว่า RDF
โดยการนำ “สิ่งปฏิกูลหรือวัสดุที่ไม่ใช้แล้ว” มาพัฒนา ต่อยอดเป็นผลิตภัณฑ์เชื้อเพลิง
ผ่านงานวิจัยที่ล้ำหน้า อีกทั้งประยุกต์ใช้เทคโนโลยี ที่นำสมัย
เพื่อสนับสนุนการใช้ทรัพยากรด้านพลังงานอย่างชาญฉลาด
มีการปรับปรุงกระบวนการและการใช้เทคโนโลยีให้เกิดประโยชน์สูงสุด
เพื่อสร้างคุณค่าให้กับสิ่งที่เป็นผลพลอยได้จากการดำเนินงานทั้งหมดนี้ ผ่านกระบวนการต่างๆมากมาย
จากผลผลิตส่งผลจนกระทั่งเป็นการผลิต “กระแสไฟฟ้า”
เพื่อต่อยอดธุรกิจจัดการกากอุตสาหกรรมให้ครบวงจรยิ่งขึ้น

3. ด้านการพัฒนาบุคลากร

ภายใต้กรอบของกฎหมายแรงงาน จรรยาบรรณ
นโยบายเกี่ยวกับพนักงานและระเบียบบริหารงานบุคคลของบริษัทฯ
ซึ่งกำหนดหลักการที่เป็นมาตรฐานสากล และเน้นความเป็นธรรมและเท่าเทียม
ตั้งแต่การสรรหาจ้างบุคลากรที่มีความรู้ความสามารถ ทั้งที่เป็นวิชาชีพและสหวิชา
การจัดหาผลตอบแทนและสวัสดิการที่ส่งเสริมคุณภาพชีวิตความเป็นอยู่และแข่งขันได้กับบริษัทเฉพาะในอุตสาหกรรมเดียวกันการรักษาบุคลากรที่ดีและมีความสามารถสูง
การพัฒนาเพิ่มพูนความรู้
และทักษะความสามารถของบุคลากรตลอดจนจัดสถานที่ทำงานให้มีสภาพแวดล้อมที่ปลอดภัยและมีอาชีวอนามัยเพื่อให้พนักงานมีแรงจูงใจในการทำงานและเพิ่มประสิทธิภาพและประสิทธิผลของงาน
ณ วันที่ 31 ธันวาคม 2559 บริษัทฯ และบริษัทในเครือ มีจำนวนพนักงาน
(ไม่รวมผู้บริหารระดับสูง) รวมทั้งสิ้น 750 คน โดยบริษัทฯ ได้จ่ายผลตอบแทนพนักงานในปี 2559
รวมทั้งสิ้น 120,785,465 บาท

ทั้งนี้ในระยะเวลา 3 ปี ที่ผ่านมาบริษัทฯ และบริษัทย่อยไม่มีข้อพิพาทแรงงานใดๆ ทั้งสิ้น

4. ด้านการกำกับดูแลกิจการ

ในปี 2559 การกำกับดูแลการดำเนินงานของบริษัทฯ บนพื้นฐานของความซื่อสัตย์สุจริต โปร่งใส

ตรวจสอบได้ จนได้รับใบรับรองสมาชิกแนวร่วมปฎิบัติ Collective Action Coalition (CAC) กับภาคเอกชนในการร่วมกันต่อต้านการทุจริตและคอร์รัปชั่นไม่มีความขัดแย้งทางผลประโยชน์ และดูแลรักษาผลประโยชน์ขององค์กร ผู้ถือหุ้น และผู้มีส่วนได้เสียที่เกี่ยวข้องทุกฝ่ายอย่างเท่าเทียมและเป็นธรรม ด้วยความที่สะท้อนถึงเจตนารมณ์ในการดำเนินธุกิจของบริษัท ส่งผลให้บริษัท อยู่ในระดับดีเลิศ (5ดาว) ด้านบริษัทจดทะเบียนการกำกับดูแลกิจการโดดเด่น และอีกบทพิสูจน์ที่แสดงถึงความโดดเด่นในการดำเนินธุรกิจ ด้านสิ่งแวดล้อม สังคม และธรรมาภิบาล 2 ปีซ้อนกับรางวัล ESG 100 ปี 2016 และรับรางวัล SET Awards ประเภท "Thailand Sustainability Investment 2016 " 

5. ด้านสิ่งแวดล้อม อาชีวอานามัยและความปลอดภัย

หนึ่งในนโยบายสำคัญของบริษัทฯ คือ การยกระดับและพัฒนาประสิทธิภาพระบบความปลอดภัยและ
การรักษาสิ่งแวดล้อม ภายใต้เป้าหมายที่จะนำ นวัตกรรม และการวิจัยและพัฒนาเข้ามาจัดการ
สิ่งแวดล้อมและพัฒนากระบวนการผลิต เพื่อป้องกันอุบัติเหตุและลดมลภาวะ ตลอดจนใช้ทรัพยากรที่มี
อยู่อย่างมีประสิทธิภาพและยั่งยืน โดยในปี 2559 มีการประชุมคณะกรรมการ
เพื่อประเมินความเสี่ยงด้านความปลอดภัย และผลการดำเนินงาน ของคณะกรรมการ จำนวน 12
ครั้ง และยังได้จัดให้มีการจัดอบรมให้ความรู้ในด้านต่างๆ เช่น
การฝึกซ้อมแผนการเตรียมความพร้อมและตอบสนองกรณีฉุกเฉิน
การตรวจสอบสภาพพื้นที่ทำงานอย่างสม่ำเสมอ จัดอบรมหลักสูตรความรู้ด้านการดับเพลิงขั้นต้น
หลักสูตรด้านความปลอดภัย เป็นต้น

6. ด้านการพัฒนาสังคมและชุมชน

บริษัทฯ ตระหนักถึงความสำคัญต่อการรับผิดชอบต่อสังคม ซึ่งหมายรวมถึงการปฏิบัติต่อผู้มีส่วนได้
ส่วนเสียทุกฝ่ายอย่างเป็นธรรม โดยจัดให้มีกิจกรรม/โครงการ CSR
ในรูปแบบของกิจกรรมเพื่อสังคม(CSR after-Process) ทั้งการสนับสนุนด้านการศึกษา
การพัฒนาอาชีพ คุณภาพชีวิต ให้แก่พนักงาน ชุมชนโดยรอบ
ตลอดจนกิจกรรมความรับผิดชอบต่อสังคมซึ่งเกิดขึ้นในกระบวนการผลิตของบริษัทฯ
(CSR-in-Process) นอกจากนี้
ยังได้เปิดโอกาสให้ผู้ที่สนใจเข้าเยี่ยมชมการดำเนินงานของบริษัทฯ โดยหน่วยงานต่างๆ
เข้าเยี่ยมชมศูนย์ฯ ทั้งภาครัฐและเอกชนรวมทั้งสิ้น 610 หน่วยงาน รวมทั้งสิ้น 3,110 คน
หน่วยงานราชการ 12 หน่วยงาน สถาบันการศึกษา 16 สถาบัน การเยี่ยมชมโดยรวม 573 บริษัท
และผู้ถือหุ้น นักลงทุน 9 บริษัท และในปีนี้บริษัทฯ
ได้ต้อนรับรัฐมนตรีช่วยว่าการกระทรวงอุตสาหกรรมและการค้า
ผู้แทนสาธารณรัฐประชาธิปไตยประชาชนลาวพร้อมคณะ
เข้าเยี่ยมชมศูนย์บริหารและจัดการกากอุตสาหกรรม
เพื่อศึกษาพัฒนาโครงการกำจัดขยะอุตสาหกรรมและต่อยอดสู่การผลิตพลังงานครบวงจร

7. รางวัลแห่งความภาคภูมิใจ

-   รับมอบเกียรติบัตรการเข้าร่วมเป็นภาคีเครือข่ายธุรกิจที่เป็นมิตร กับผู้สูงอายุ (AGE-
    FRIENDLY

BUSINESS) จากกรมกิจการผู้สูงอายุ

-   ได้รับการรับรองฐานะสมาชิกแนวร่วมปฏิบัติของภาคเอกชนไทยในการต่อต้านทุจริต เมื่อวันที่
    22 เมษายน 2559 จากคณะกรรมการแนวร่วมปฏิบัติของภาคเอกชนไทยในการต่อต้านทุจริต

-   CSR-DIW Continuous Award 2016
    มาตรฐานความรับผิดชอบของผู้ประกอบการอุตสาหกรรม ต่อชุมชน
    โดยกรมโรงงานอุตสาหกรรม

-   SET Sustainability Awards ประเภทรางวัล Thailand Sustainability
    Investment 2016 โดยตลาดหลักทรัพย์แห่งประเทศไทย

-   ESG 100 ปี 2016 ติดอันดับ หลักทรัพย์จดทะเบียนจาก 100 ใน 1,610 บริษัทจดทะเบียน
    ที่มีการดำเนินงานโดดเด่นด้านสิ่งแวดล้อม สังคม และธรรมาภิบาล จากสถาบันไทยพัฒน์

-   การประเมินคุณภาพการประชุมสามัญผู้ถือหุ้นประจำปี 2559 ของสมาคมส่งเสริมผู้ลงทุนไทย
    อยู่ในเกณฑ์ “ดีเยี่ยม”

-   ผลการประเมินรายงานการกำกับดูแลกิจการที่ดีของบริษัทจดทะเบียนประจำปี 2559
    ในภาพรวมอยู่ในเกณฑ์ “ดีเลิศ”

สำหรับการดำเนินงานที่สำคัญในปี 2558 มีดังนี้

-   ให้บริการกำจัดและบำบัดกากอุตสาหกรรม มีรายได้จากการให้บริการรวม 1,541.87
    ล้านบาท

สูงขึ้นกว่าปีที่ผ่านมาร้อยละ 60 มีกำไรสุทธิ 293.36 ล้านบาท

-   ลงนามในบันทึกความเข้าใจในโครงการ “ ศึกษาและพัฒนานิคมอุตสาหกรรมพลังงานทดแทน

จากวัสดุที่ไม่ใช้แล้ว ” ระหว่างบริษัท เบตเตอร์ เวิลด์ กรีน จำกัด (มหาชน) (BWG)
และการนิคมอุตสาหกรรมแห่งประเทศไทย (IEAT)

-   การรับรองการเป็นสมาชิกของแนวร่วมปฏิบัติของภาคเอกชนไทยในการต่อต้านทุจริต ตามมติ

ของคณะกรรมการแนวร่วมปฏิบัติฯ ลงวันที่ 22 เมษายน 2559

-   CSR-DIW Continuous Award 2015
    มาตรฐานความรับผิดชอบของผู้ประกอบการอุตสาหกรรม

ต่อชุมชน โดยกรมโรงงานอุตสาหกรรม

-   มาตรฐานโรงงานจัดการกากอุตสาหกรรม “ระดับเหรียญทอง” ระบบบำบัดน้ำเสีย
    ภายใต้โครงการ

ยกระดับผู้ประกอบการการจัดการกากของเสีย โดยกรมโรงงานอุตสาหกรรม

-   SET Sustainability Awards ประเภทรางวัล Thailand Sustainability
    Investment 2015

โดยตลาดหลักทรัพย์แห่งประเทศไทย

-   ESG 100 ปี 2015 ติดอันดับ 1ใน100 หลักทรัพย์จดทะเบียนจาก 567
    บริษัทจดทะเบียนที่มีการ

ดำเนินงานโดดเด่นด้านสิ่งแวดล้อม สังคม และธรรมาภิบาล จากสถาบันไทยพัฒน์

-   การประเมินคุณภาพการประชุมสามัญผู้ถือหุ้นประจำปี 2559 ของสมาคมส่งเสริมผู้ลงทุนไทย

อยู่ในเกณฑ์ “ดีเยี่ยม”

-   ผลการประเมินรายงานการกำกับดูแลกิจการที่ดีของบริษัทจดทะเบียนประจำปี 2558
    ในภาพรวม

อยู่ในเกณฑ์ “ดีมาก”

สำหรับการดำเนินงานที่สำคัญในปี 2557 มีดังนี้

-   ให้บริการกำจัดและบำบัดกากอุตสาหกรรม โดยมีคิดเป็นรายได้จากการให้บริการรวม 929.22
    ล้านบาท

-   บริษัทฯ ประกาศเจตนารมณ์แนวร่วมปฏิบัติของภาคเอกชนไทยในการต่อต้านการทุจริตคอร์รัปชั่น

(Against Corruption)

-   บริษัทฯ ได้รับรางวัล CSR Recognition 2014

-   รางวัลเหรียญทองเป็นปีที่ 3 จากโครงการยกระดับผู้ประกอบการจัดการของเสีย และได้รับ

การรับรองจากกระทรวงอุตสาหกรรมให้เป็นโรงงานที่มีความรับผิดชอบต่อสังคม (CSR-DIW
Award) และ

รางวัลอุตสาหกรรมสีเขียว (Green Industry) ระดับที่ 3 ระบบสีเขียว
การบริหารจัดการสิ่งแวดล้อมอย่างเป็น

ระบบมีการติดตามประเมินผล และทบทวนเพื่อการพัฒนาอย่างต่อเนื่อง

-   การประเมินคุณภาพการประชุมสามัญผู้ถือหุ้นประจำปี 2557 ของสมาคมส่งเสริมผู้ลงทุนไทย

อยู่ในเกณฑ์ “ดีเยี่ยม”

-   ผลการประเมินรายงานการกำกับดูแลกิจการที่ดีของบริษัทจดทะเบียนประจำปี 2557
    ในภาพรวม

อยู่ในเกณฑ์ “ดี”

1.3 โครงสร้างการถือหุ้นของกลุ่มบริษัท ( ณ วันที่ 31 ธันวาคม พ.ศ. 2559 )

  []

ตารางโครงสร้างและสัดส่วนการถือหุ้นของบริษัทฯ ในบริษัทย่อย

+-----------+---------------+----------+-------+--------+-----+------+
| ชื่อบริษัท    | ประเภทธุรกิจ    | ทุน       | ทุน    | จำน    | มูลค | สัดส่ว |
|           |               | จดทะเบียน |       | วนหุ้นที่ช | ่าหุ้น | นการ |
|           |               |          | ชำ    | ำระแล้ว | ต่อห | ถือหุ้น |
|           |               |          | ระแล้ว | ทั้งหมด  | น่วย | (%)  |
|           |               |          |       | (หุ้น)   |     |      |
+-----------+---------------+----------+-------+--------+-----+------+
| 1.บม      | ประก          | 1,188,63 | 9     | 3      | 0   | -    |
| จ.เบตเตอร์ | อบธุรกิจให้บริการ | 3,210.75 | 58,02 | ,832,1 | .25 |      |
|           | บริหารและจ     |          | 9,378 | 17,512 |     |      |
| เวิลด์ กรีน  | ัดการกากอุตสาหก |          |       |        |     |      |
|           | รรมโดยการบำบัด |          |       |        |     |      |
|           | / กำจัด และ    |          |       |        |     |      |
|           |               |          |       |        |     |      |
|           | นำกลับม        |          |       |        |     |      |
|           | าใช้ประโยชน์ใหม่ |          |       |        |     |      |
|           |               |          |       |        |     |      |
|           | ด้านพลังงาน     |          |       |        |     |      |
+-----------+---------------+----------+-------+--------+-----+------+
| 2.บมจ.    | บริก           | 202      | 2     | 404,0  | 0   | 51   |
| อัคคีปราการ | ารกำจัดสิ่งปฏิกูลฯ | ,000,000 | 02,00 | 00,000 | .50 | .18% |
|           |               |          | 0,000 |        |     |      |
|           | โ             |          |       |        |     |      |
|           | ดยการเผาทำลาย |          |       |        |     |      |
+-----------+---------------+----------+-------+--------+-----+------+
| 3.บจ.     | ต             | 1        | 1,00  | 10,000 | 100 | 99   |
| เบตเตอร์   | ัวแทนในการจัดหา | ,000,000 | 0,000 |        |     | .94% |
|           |               |          |       |        |     |      |
| เวสท์ แคร์  | กากอุตสาหกรรม  |          |       |        |     |      |
+-----------+---------------+----------+-------+--------+-----+------+
| 4.บจ.     | ดำเ           | 68       | 68,00 | 6      | 100 | 99   |
| เบตเตอร์   | นินธุรกิจบริหารแล | ,000,000 | 0,000 | 80,000 |     | .99% |
| เวิลด์      | ะควบคุมการขนส่ง |          |       |        |     |      |
| ทรานสปอร์ต |               |          |       |        |     |      |
+-----------+---------------+----------+-------+--------+-----+------+
| 5.บจ.     | ผลิตและจำ      | 820      | 6     | 6,2    | 100 | 60%  |
| เอิร์ธ เท็ค  | หน่ายกระแสไฟฟ้า | ,000,000 | 28,00 | 80,000 |     |      |
| เอน       |               |          | 0,000 |        |     |      |
| ไวรอนเมนท์ |               |          |       |        |     |      |
+-----------+---------------+----------+-------+--------+-----+------+
| 5.1.      | ผ             | 25       | 12,50 | 1      | 100 | -    |
| บจ.ลิงค์ 88 | ลิตและจำหน่ายกร | ,000,000 | 0,000 | 25,000 |     |      |
|           | ะแสไฟฟ้าและลงท |          |       |        |     |      |
| พาวเวอร์   | ุนในธุรกิจพลังงาน |          |       |        |     |      |
+-----------+---------------+----------+-------+--------+-----+------+
| 5.1.1     | ผลิตแ          | 50       | 13,25 | 1      | 100 | -    |
| บ         | ละจำหน่ายไฟฟ้าโ | ,000,000 | 0,000 | 32,500 |     |      |
| จ.รีคัฟเวอรี่ | ดยใช้เชื้อเพลิงจา |          |       |        |     |      |
|           | กขยะอุตสาหกรรม |          |       |        |     |      |
| เฮ้าส์      | และ           |          |       |        |     |      |
|           | การให้เช่าอาคาร |          |       |        |     |      |
|           | และที่ดินเพื่อประก |          |       |        |     |      |
|           | อบกิจการโรงงาน |          |       |        |     |      |
+-----------+---------------+----------+-------+--------+-----+------+
| 5.2.      | ผลิตแ          | 50       | 12,50 | 1,2    | 10  | -    |
| บจ.เอวา   | ละจำหน่ายไฟฟ้าโ | ,000,000 | 0,000 | 50,000 |     |      |
| แกรนด์     | ดยใช้เชื้อเพลิงจา |          |       |        |     |      |
|           | กขยะอุตสาหกรรม |          |       |        |     |      |
| เอ็นเนอร์ยี่  |               |          |       |        |     |      |
+-----------+---------------+----------+-------+--------+-----+------+
| 5.3.      | ผลิตแ          | 50       | 12,50 | 1,2    | 10  | -    |
| บจ.สิริลาภา | ละจำหน่ายไฟฟ้าโ | ,000,000 | 0,000 | 50,000 |     |      |
|           | ดยใช้เชื้อเพลิงจา |          |       |        |     |      |
| พาวเวอร์   | กขยะอุตสาหกรรม |          |       |        |     |      |
+-----------+---------------+----------+-------+--------+-----+------+
| 6.        | ประกอบกิจ      | 1        | 1,00  | 1      | 10  | 91%  |
| บจ.บีกรีน   | การพัฒนาและจัดส | ,000,000 | 0,000 | 00,000 |     |      |
|           | รรที่ดิน,ซื้อ-ขายอ |          |       |        |     |      |
| ดีเ        | สังหาริมทรัพย์เพื่อ |          |       |        |     |      |
| วลลอปเม้นท์ | ประกอบกิจการโร |          |       |        |     |      |
|           | งงานอุตสาหกรรม |          |       |        |     |      |
|           | พาณิชยกรรม     |          |       |        |     |      |
|           | ในรูปแบบกา     |          |       |        |     |      |
|           | รนิคมอุตสาหกรรม |          |       |        |     |      |
|           | และในรูปแบบอื่น  |          |       |        |     |      |
|           | ที่มีลักษณะเดียวกัน |          |       |        |     |      |
+-----------+---------------+----------+-------+--------+-----+------+

* หมายเหตุ : ข้อมูล ณ วันที่ 31 ธันวาคม 2559

บริษัท เบตเตอร์ เวิลด์ กรีน จำกัด (มหาชน) (“บริษัท”) มีสำนักงานใหญ่ตั้งอยู่เลขที่ 2674/1
ซอยไดร์ฟอิน 2 หมู่ 2 ถนนลาดพร้าว แขวงคลองจั่น เขตบางกะปิ กรุงเทพมหานคร
มีทุนจดทะเบียนจำนวน 1,188,633,210.75 บาท
(หนึ่งพันหนึ่งร้อยปดสิบแปดล้านหกแสนสามหมื่นสามพันสองร้อยสิบบาทเจ็ดสิบห้าสตางค์)
ทุนที่ชำระแล้ว ณ วันที่ 31 ธันวาคม 2559 เป็นเงิน 958,029,378 บาท
(เก้าร้อยห้าสิบแปดล้านสองหมื่นเก้าพันสามร้อยเจ็ดสิบแปดบาทถ้วน)
และมีศูนย์บริหารและจัดการกากอุตสาหกรรม จังหวัดสระบุรี ตั้งอยู่เลขที่ 140 หมู่ 8 ตำบลห้วยแห้ง
อำเภอแก่งคอย จังหวัดสระบุรี

การให้บริการ

+-------------+--------------------------------------------------------+
| ใบอนุญาต     | การบริการ                                               |
|             |                                                        |
| ประกอบกิจการ |                                                        |
+-------------+--------------------------------------------------------+
| ลำดับที่ 101   | ให้บริการปรับคุณภาพของเสียรวม                               |
|             | และรับฝังกลบสิ่งปฏิกูลหรือวัสดุที่ไม่ใช้แล้วที่เป็นอันตราย               |
|             | และบำบัดน้ำเสียรวม                                        |
+-------------+--------------------------------------------------------+
| ลำดับที่ 105   | ให้บริการคัดแยกและรับฝังกลบสิ่งปฏิกูลหรือวัสดุที่ไม่ใช้แล้วที่ไม่เป็นอันตราย |
+-------------+--------------------------------------------------------+
| ลำดับที่ 106   | ปรับคุณภาพวัสดุที่ไม่ใช้แล้ว เพื่อเป็นเชื้อเพลิงทดแทนและวัตถุดิบทดแทน    |
|             | และผลิตเชื้อเพลิงขยะอุตสาหกรรมสำหรับผลิตกระแสไฟฟ้า             |
+-------------+--------------------------------------------------------+

บริษัทฯ ดำเนินกิจการด้านการบำบัดและกำจัดสิ่งปฏิกูลหรือวัสดุที่ไม่ใช้แล้ว
จากภาคอุตสาหกรรมอย่างทั่วถึงและครบวงจร
ซึ่งสอดคล้องกับนโยบายของภาครัฐในการกำจัดสิ่งปฏิกูลฯ อย่างถูกวิธี ดังรายละเอียดต่อไปนี้

บริษัท เบตเตอร์ เวิลด์ กรีน จำกัด (มหาชน)

บริษัทฯ ดำเนินธุรกิจให้บริการบริหารและจัดการสิ่งปฏิกูลฯ ทั้งในส่วนที่ไม่อันตราย
(Non-Hazardous Waste) และที่เป็นอันตราย (Hazardous Waste)
โดยมีศูนย์บริหารและจัดการกากอุตสาหกรรม จังหวัดสระบุรี (“ศูนย์บริหารฯ”) ตั้งอยู่เลขที่ 140
หมู่ที่ 8 ตำบลห้วยแห้ง อำเภอแก่งคอย จังหวัดสระบุรี 18110 บนเนื้อที่ดิน รวมประมาณ 307 ไร่
ประกอบด้วยระบบการให้บริการดังนี้

1. ระบบการฝังกลบสิ่งปฏิกูลหรือวัสดุที่ไม่ใช้แล้วที่ไม่เป็นอันตราย

เป็นระบบที่ดำเนินการตามมาตรฐานหลุมฝังกลบ
ที่ผ่านการรับรองจากกรมโรงงานอุตสาหกรรมกระทรวงอุตสาหกรรม
เพื่อการประกอบกิจการฝังกลบวัสดุที่ไม่ใช้แล้วที่ไม่เป็นอันตราย ณ ศูนย์บริหารฯ ประกอบด้วย
ระบบการปูพื้นหลุม (Lining) ตามมาตรฐานสากล
ระบบการทดสอบการรั่วซึมของวัสดุปูพื้นหลุมในระหว่างขั้นตอนของการปูพื้นหลุม
ระบบทดสอบแรงอัดของวัสดุปูพื้นเพื่อเตรียมพร้อมสำหรับการรองรับสิ่งปฏิกูลฯ
ระบบการรวบรวมน้ำชะกาก(Leachate) ระบบท่อรวบรวมแก๊สที่เกิดขึ้นจากหลุมฝังกลบ
ระบบการปิดคลุมหลุมฝังกลบ และการติดตามตรวจสอบตลอดอายุการใช้งานของหลุมฝังกลบ

2. ระบบการปรับเสถียรและการฝังกลบสิ่งปฏิกูลหรือวัสดุที่ไม่ใช้แล้วที่เป็นอันตราย

ระบบปรับเสถียรเป็นระบบลดความเป็นพิษขององค์ประกอบของสิ่งปฏิกูลฯ แต่ละชนิด
เพื่อป้องกันผลกระทบต่อสุขอนามัยและสิ่งแวดล้อมในระยะยาว
ภายหลังจากลดค่าความเป็นพิษซึ่งเป็นไปตามเกณฑ์ที่ยอมรับในระดับสากล สิ่งปฏิกูลฯ
ก็จะถูกนำไปยังพื้นที่ของการฝังกลบอย่างปลอดภัย (Secured Landfill) เป็นแบบ Area&
Trench Method ซึ่งสะดวกต่อการควบคุมและการกำหนดพื้นที่ฝังกลบหลุมฝังกลบอย่างปลอดภัย
มีระบบการปูพื้นหลุมแบบ Double Lining มีระบบป้องกัน ควบคุมและดูแลสิ่งปฏิกูลฯ
ที่นำมาฝังกลบอย่างเข้มงวด มีการดำเนินงานที่รัดกุม ปลอดภัยต่อสิ่งแวดล้อมอย่างยิ่ง

3. ระบบบำบัดน้ำเสียรวม (Waste Water Treatment)

บริษัทฯ ได้จัดสร้างระบบบำบัดน้ำเสียขึ้นในบริเวณศูนย์บริหารฯ
ซึ่งมีการแบ่งแยกการดำเนินงานสำหรับน้ำเสียอันตราย และไม่อันตรายไว้อย่างชัดเจน ได้แก่
ระบบบำบัด น้ำเสียชีวภาพ (Biological Treatment) และระบบบำบัดน้ำเสียเคมี (Chemical
Wastewater Treatment) โดยระบบบำบัดน้ำเสียของบริษัทฯ เป็นแบบทีละเท (Batch)
สามารถบำบัดน้ำเสียได้มากถึงวันละ 450 ลูกบาศก์เมตร นอกจากนี้บริษัทฯ ยังได้จัดให้มีระบบ
Reverse Osmosis (RO) เพื่อเพิ่มประสิทธิภาพในการบำบัดให้ดียิ่งขึ้น

4. ระบบการปรับปรุงคุณภาพสิ่งปฏิกูลหรือวัสดุที่ไม่ใช้แล้วเพื่อเป็นเชื้อเพลิงทดแทน

(Synthetic Fuel Blending) และวัตถุดิบทดแทน (Alternative Raw Material)

ระบบดังกล่าวเป็นส่วนหนึ่งของนโยบายในการนำสิ่งปฏิกูลหรือวัสดุที่ไม่ใช้แล้วกลับมาใช้ประโยชน์ใหม่
ในรูปแบบของเชื้อเพลิงทดแทน และวัตถุดิบทดแทน โดยการนำสิ่งปฏิกูลฯ
ไปปรับคุณภาพ/องค์ประกอบที่เหมาะสม ที่จะนำไปใช้เป็นเชื้อเพลิงทดแทน และวัตถุดิบทดแทนให้แก่
เตาเผาอุณหภูมิสูง เตาเผาอุตสาหกรรม และเตาเผาเฉพาะสำหรับสิ่งปฏิกูลฯ อันตราย
โดยพิจารณาถึงองค์ประกอบด้านพลังงานเป็นสำคัญ
สามารถสนับสนุนการใช้พลังงานทดแทนให้แก่เตาเผาขยะอุตสาหกรรมโดยเฉพาะของบริษัท
อัคคีปราการ จำกัด (มหาชน) ซึ่งเป็น บริษัทย่อย อีกด้วย

5. ระบบคัดแยกและแปรรูปกากอุตสาหกรรมเพื่อใช้ประโยชน์ด้านพลังงงาน
บริษัทฯ ได้จัดสร้างระบบคัดแยกและแปรรูปกากอุตสาหกรรมเพื่อใช้ประโยชน์ โดยการคัดแยกและ
แปรรูปกากอุตสาหกรรม ประเภทเศษหนัง กระดาษ เส้นใยต่างๆ, สิ่งทอ พลาสติก บรรจุภัณฑ์,
วัสดุดูดซับ ยาง ฯลฯ ผลิตภัณฑ์ที่เกิดขึ้นคือ “ผลิตภัณฑ์ทดแทนเชื้อเพลิง” “Refuse Derived
Fuel” (RDF) ซึ่งสามารถนำมาใช้ทดแทนเชื้อเพลิงบางประเภทได้ โดยมีคุณสมบัติที่มีค่าความร้อน
(Heating Value) ความชื้น ขนาด และความหนาแน่น เหมาะสมในการใช้เป็นเชื้อเพลิง
ป้อนหม้อไอน้ำ มีองค์ประกอบทางเคมีและกายภาพที่เหมาะสมแก่การนำไปใช้ ผลิตไฟฟ้า
หรือความร้อน

6. ธุรกิจสนับสนุน

นอกจากนี้บริษัทฯ ยังมีบริษัทย่อยดำเนินธุรกิจเพื่อสนับสนุนการให้บริการบริหารจัดการสิ่งปฏิกูลฯ

ในด้านต่างๆ ดังนี้

1. ธุรกิจการเป็นตัวกลาง (Broker) ในการรับของเสีย หรือสิ่งปฏิกูลฯ ไปบริหารและจัดการด้วย

วิธีการต่างๆ โดยมี บริษัท เบตเตอร์ เวสท์ แคร์ จำกัด (“BWC”)
ทำหน้าที่เป็นตัวกลางดังกล่าวโดยBWC จะทำหน้าที่ด้านการตลาดในการนำเสนอบริการ
และให้คำแนะนำในการบริหารและจัดการสิ่งปฏิกูลฯ ที่เหมาะสม เช่น

การบำบัด การนำกลับไปใช้ประโยชน์ใหม่ และการกำจัดแก่ผู้ประกอบการภาคอุตสาหกรรม เป็นต้น

2.ธุรกิจการผลิตและจำหน่ายกระแสไฟฟ้า โดยมี บริษัท เอิร์ธ เท็ค เอนไวรอนเมนท์ จำกัด
(“ETC”) เป็นผู้ให้บริการผลิตและจำหน่ายกระแสไฟฟ้า
จากสิ่งปฏิกูลหรือวัสดุที่ไม่ใช้แล้วที่ไม่เป็นอันตราย ขนาดกำลังการผลิต 9.4 เมกะวัตต์
มีสถานที่ตั้งในนิคมอุตสาหกรรมแก่งคอย จังหวัดสระบุรี นอกจากนี้ ETC ยังมีบริษัทย่อย
ดำเนินธุรกิจด้านการผลิตและจำหน่ายกระแสไฟฟ้า มีสถานที่ที่ตั้งอยู่นิคมอุตสาหกรรมสหรัตนนคร
และนิคมอุตสาหกรรมภาคเหลือตอนล่าง (พิจิตร)

3. ธุรกิจการบริการขนส่งสิ่งปฏิกูลหรือวัสดุที่ไม่ใช้แล้ว โดยมี บริษัท เบตเตอร์ เวิลด์ ทรานสปอร์ต
จำกัด (“BWT”) เป็นผู้ให้บริการ โดย BWT จะเป็นผู้ดำเนินการให้บริการด้วยรถขนส่งของตนเอง
รวมทั้งจัดหาและว่าจ้างผู้ประกอบการขนส่งภายนอกเพิ่มเติมด้วยตามความจำเป็น BWT
จะเป็นผู้วางแผนและกำหนดเส้นทางการขนส่งทั้งหมดให้เป็นไปอย่างมีประสิทธิภาพมากที่สุด
ลดโอกาสในการเกิดอุบัติเหตุให้น้อยที่สุด

(Zero Accident) และมีมาตรการจัดการกับภาวะฉุกเฉิน (Emergency Case)
ในกรณีที่เกิดอุบัติเหตุโดยยึดหลักการสื่อสาร การประสานงาน และการปฏิบัติการที่รวดเร็ว
ระหว่างพนักงานขับรถขนส่ง และทีมฉุกเฉิน (Emergency Teams) ซึ่งเป็นหน่วยงานของ BWT
และหน่วยงานภายนอกอื่นที่เกี่ยวข้องในการจัดการและควบคุมสถานการณ์

เช่น หน่วยกู้ภัยประจำจังหวัดต่างๆ อาสาสมัครป้องกันภัยฝ่ายพลเรือน (หน่วย อปพร.) เป็นต้น
ปัจจุบันบริษัทฯ ได้ติดตั้งระบบ GPS
ในรถขนส่งทุกคันซึ่งสามารถสร้างความมั่นใจในการบริการขนส่งให้แก่ลูกค้าได้เป็นอย่างดี

4. ธุรกิจการกำจัดของเสีย หรือสิ่งปฏิกูลฯโดยการเผาทำลายในเตาเผาอุตสาหกรรมเฉพาะ

(The First Industrial Incinerator Plant) โดยมีบริษัท อัคคีปราการ จำกัด (มหาชน)
(“AKP”) เป็นผู้ได้รับสิทธิ
เข้าบริหารและประกอบการศูนย์บริหารและจัดการวัสดุเหลือใช้อุตสาหกรรม
(เตาเผาขยะอุตสาหกรรม) เป็นเวลา 20 ปี และต่อขยายสัญญาได้อีก
ร่วมกับกรมโรงงานอุตสาหกรรม ปัจจุบันมีทุนจดทะเบียนชำระแล้ว 202 ล้านบาท มีสถานที่ ตั้งเลขที่
792 หมู่ที่ 2 ซอย1C/1 นิคมอุตสาหกรรมบางปู ถนนสุขุมวิท ตำบลบางปูใหม่
อำเภอเมืองสมุทรปราการ จังหวัดสมุทรปราการ
เตาเผาขยะอุตสาหกรรมนี้เป็นเตาเผาแห่งแรกและแห่งเดียวในประเทศไทย ที่เผาของเสียอันตราย
มีอุปกรณ์ฟอกอากาศที่ทันสมัย และควบคุมการทำงานทั้งหมดโดยระบบ Programmable Logic
Controller (PLC) และระบบบำบัดเถ้าลอย (Fly Ash) ส่วนเถ้าหนัก (Bottom Ash)
จะนำไปฝังกลบยังหลุมฝังกลบอย่างปลอดภัยของบริษัท เบตเตอร์ เวิลด์ กรีน จำกัด (มหาชน)
ต่อไป

5. ธุรกิจการพัฒนาและจัดสรรที่ดิน,ซื้อ-ขายอสังหาริมทรัพย์เพื่อประกอบกิจการโรงงานอุตสาหกรรม
พาณิชยกรรม ในรูปแบบการนิคมอุตสาหกรรม และในรูปแบบอื่นที่มีลักษณะเดียวกัน โดยบริษัท บี กรีน
ดีเวลลอปเม้นท์ จำกัด (“BEG)

สรุปฐานะการเงินและผลการดำเนินงานของบริษัทฯ และบริษัทย่อย

(หน่วย : ล้านบาท)

  ------------------------------- ------------- ------------- -------------
                                  2559          2558          2557

  รายได้จากการขายและบริการ          1,817.73      1,639.11      1,504.23

  กำไรขั้นต้น                        789.66        663.45        522.23

  การแบ่งปันกำไรส่วนที่เป็นของบริษัทใหญ่   351.54        308.70        202.95

  อัตรากำไรขั้นต้น                    43.44%        40.48%        34.72%

  อัตรากำไรสุทธิ-ส่วนที่เป็นของบริษัทใหญ่   19.24%        18.22%        13.37%

  สินทรัพย์รวม                       5,450.55      3,782.92      2,825.53

  หนี้สินรวม                         1,934.72      1,198.57      943.12

  ส่วนของผู้ถือหุ้น                     3,515.83      2,584.35      1,882.41
  ------------------------------- ------------- ------------- -------------

โครงสร้างรายได้ของบริษัทฯ และบริษัทย่อย

(หน่วย : ล้านบาท)

+---------------------------+-------+------+------+------+------+------+
|                           | ปี     |      | ปี    |      | ปี    |      |
|                           | 2559  |      | 2558 |      | 2557 |      |
+---------------------------+-------+------+------+------+------+------+
|                           | มูลค่า  | ส    | มูลค่า | ส    | มูลค่า | ส    |
|                           |       | ัดส่วน |      | ัดส่วน |      | ัดส่วน |
+---------------------------+-------+------+------+------+------+------+
| รายได้จากการขายและบริการ    |       |      |      |      |      |      |
|                           |       |      |      |      |      |      |
| รายได                     |       |      |      |      |      |      |
| ้จากการขายและบริการของบริษัทฯ |       |      |      |      |      |      |
+---------------------------+-------+------+------+------+------+------+
| -การบริหารจัดการสิ่งปฏิกูลฯ     | 2     | 12   | 22   | 13   | 18   | 12   |
| ที่ไม่อันตราย                 | 34.00 | .81% | 5.74 | .32% | 5.76 | .24% |
+---------------------------+-------+------+------+------+------+------+
| -การบริหารจัดการสิ่งปฏิกูลฯ     | 2     | 13   | 24   | 14   | 26   | 17   |
| ที่เป็นอันตราย                | 43.83 | .35% | 6.00 | .52% | 4.36 | .41% |
+---------------------------+-------+------+------+------+------+------+
| -การปรับคุณภาพสิ่งปฏิกูลฯ       | 5     | 32   | 45   | 26   | 34   | 23   |
| เพื่อเป็นวัตถุดิบ               | 97.25 | .70% | 0.24 | .57% | 9.18 | .00% |
| และเชื้อเพลิงทดแทน           |       |      |      |      |      |      |
+---------------------------+-------+------+------+------+------+------+
| -การบริหารจัดการสิ่งปฏิกูล      | 97.23 | 5    | 7    | 4    | 5    | 3    |
| ที่เป็นน้ำเสีย                 |       | .32% | 7.46 | .57% | 5.43 | .65% |
+---------------------------+-------+------+------+------+------+------+
| รวมรายได                  | 1,1   | 64   | 99   | 58   | 85   | 56   |
| ้จากการขายและบริการของบริษัทฯ | 72.31 | .18% | 9.44 | .98% | 4.73 | .30% |
+---------------------------+-------+------+------+------+------+------+
| รวมร                      | 6     | 35   | 63   | 37   | 64   | 42   |
| ายได้จากการบริการของบริษัทย่อย | 45.42 | .33% | 9.67 | .75% | 9.50 | .78% |
+---------------------------+-------+------+------+------+------+------+
| รวมรายได้จากการขายและบริการ | 1,8   | 99   | 1,63 | 96   | 1,50 | 99   |
|                           | 17.73 | .51% | 9.11 | .72% | 4.23 | .08% |
+---------------------------+-------+------+------+------+------+------+
| รายได้อื่น *                 | 8.95  | 0    | 5    | 3    | 1    | 0    |
|                           |       | .49% | 5.55 | .28% | 3.96 | .92% |
+---------------------------+-------+------+------+------+------+------+
| รวมรายได้                  | 1,8   | 100  | 1,69 | 100  | 1,51 | 100  |
|                           | 26.68 | .00% | 4.66 | .00% | 8.19 | .00% |
+---------------------------+-------+------+------+------+------+------+

หมายเหตุ : *รายได้อื่น เช่น รายได้ค่าวิเคราะห์ประเภทของเสีย กำไรจากการจำหน่ายทรัพย์สิน
ดอกเบี้ยรับ รายได้รับ กำไรจากสินทรัพย์ไฟไหม้ เบ็ดเตล็ด ฯลฯ

แนวโน้มการให้บริการกำจัดกากอุตสาหกรรมในปี 2560

จากการประกาศนโยบายดิจิทัลเพื่อเศรษฐกิจและสังคม (Digital Economy)
ขับเคลื่อนการพัฒนาประเทศในทุกๆ ด้านเข้าสู่ความเป็นดิจิทัล
เน้นส่งเสริมการขยายการพัฒนาโครงสร้างพื้นฐานดิจิทัล
และเครือข่ายอินเทอร์เน็ตความสูงให้ครอบคลุมทั่วประเทศ ส่งเสริม E-Commerce,
E-Documents และE-learning
โดยจุดเด่นที่สำคัญก็คือสามารถเชื่อมความต้องการของผู้บริโภคแต่ละรายเข้ากับกระบวนการผลิตสินค้าและบริการได้โดยตรง
จะสามารถผลิตและบริการของหลากหลายรูปแบบแตกต่างกัน เป็นจำนวนมากในคราวเดียว
โดยใช้กระบวนการผลิตที่ประหยัดและมีประสิทธิภาพด้วยเทคโนโลยีดิจิทัลครบวงจร “Smart
Factory” ขณะเดียวกันนโยบายสนับสนุนการจัดการกากอุตสาหกรรมของกรมโรงงานอุตสาหกรรม
กระทรวงอุตสาหกรรมก็ได้สนองตอบสนองตอบต่อนโยบายของรัฐบาล
โดยนำร่องการอนุญาตนำสิ่งปฏิกูลหรือวัสดุที่ไม่ใช้แล้วออกนอกบริเวณโรงงานโดยระบบอิเล็กทรอนิกส์
(Auto E License)

ปัจจุบันภาครัฐได้ให้ความสนับสนุนในการแปรรูปขยะเป็นพลังงาน กระทรวงพลังงาน ได้จัดทำ
“ข้อเสนออัตรารับซื้อไฟฟ้าพิเศษจากขยะอุตสาหกรรมในรูปแบบ Feed-in Tariff (FiT)
จากพลังงานหมุนเวียนปี 2558 – 2562” เพื่อรองรับนโยบายเร่งด่วนของรัฐบาล
ในการจัดการขยะอุตสาหกรรมทั้งที่เป็นอันตรายโดยอัตรารับซื้อไฟฟ้าพิเศษจาก ขยะอุตสาหกรรม
แบ่งออกเป็น 3 กลุ่ม

(1) โรงไฟฟ้าที่ต่อยอดจากเตาเผาขยะอุตสาหกรรมเดิมที่มีอยู่ก่อน
    และมีสถานที่ตั้งอยู่ในนิคมอุตสาหกรรม

(2) โรงไฟฟ้าใหม่ที่ตั้งอยู่ในนิคมอุตสาหกรรมหรือนิคมอุตสาหกรรมบริหารจัดกากอุตสาหกรรม

(3) โรงไฟฟ้าใหม่ที่ใช้เทคโนโลยี
    พลาสม่าและตั้งอยู่ในนิคมอุตสาหกรรมหรือนิคมอุตสาหกรรมบริหารจัดการกากอุตสาหกรรม

ซึ่งเป้าหมายดังกล่าวข้างต้นสอดคล้องกับการให้บริการของกลุ่มบริษัทฯ
ที่มุ่งการบริหารจัดการกากอุตสาหกรรมอย่างครบวงจร ทั้งของแข็งและของเหลว
ทั้งที่เป็นอันตรายและไม่เป็นอันตราย ทั้งที่นำกลับมาใช้ประโยชน์โดยการคัดแยกและแปรรูป
โดยกระบวนการบริหารจัดการที่ครอบคลุม ได้แก่ การบำบัด การนำกลับมาใช้ประโยชน์ใหม่
และการกำจัด
และยังสามารถต่อยอดการดำเนินธุรกิจร่วมกับกลุ่มบริษัทในเครือเพื่อผลิตและจำหน่ายกระแสไฟฟ้าจากขยะอุตสาหกรรม
ในรูปแบบ Feed in Tariff (FiT)
ประเภทการผลิตกระแสไฟฟ้าจากขยะอุตสาหกรรมของกระทรวงพลังงาน
ดังนั้นแนวโน้มของการบริหารจัดการกากอุตสาหกรรมในปี 2560
ยังคงมีทิศทางเดียวกับการดำเนินงานให้สอดคล้องตามนโยบายภาครัฐ
และเป็นไปตามนโยบายและเป้าหมายในการดำเนินธุรกิจสืบไป

ผู้ให้บริการกำจัดสิ่งปฏิกูลหรือวัสดุที่ไม่ใช้แล้วในประเทศ

ผู้ให้บริการกำจัดสิ่งปฏิกูลหรือวัสดุที่ไม่ใช้แล้ว สามารถแบ่งได้เป็น 4 กลุ่ม
ตามวิธีการกำจัดสิ่งปฏิกูลฯ ดังนี้

1.  ผู้ให้บริการกำจัดสิ่งปฏิกูลหรือวัสดุที่ไม่ใช้แล้วด้วยวิธีฝังกลบ

ปัจจุบันมีผู้ให้บริการกำจัดสิ่งปฏิกูลฯ ด้วยวิธีฝังกลบในประเทศหลายราย
ส่วนมากเป็นรายย่อยที่ให้บริการเฉพาะฝังกลบสิ่งปฏิกูลฯ ที่ไม่อันตราย
เนื่องจากข้อจำกัดทางด้านพื้นที่ของสถานประกอบการ กล่าวได้ว่าผู้ให้บริการกำจัดสิ่งปฏิกูลฯ
ด้วยวิธีฝังกลบที่มีใบอนุญาตฝังกลบสิ่งปฏิกูลฯ ทั้งที่ไม่อันตรายและที่เป็นอันตรายซึ่งมีศักยภาพ
และความสามารถในการให้บริการใกล้เคียงกับบริษัท เบตเตอร์ เวิลด์ กรีน จำกัด (มหาชน)
มีจำนวน 3 ราย ได้แก่

-   บมจ.เบตเตอร์ เวิลด์ กรีน (“BWG”) จังหวัดสระบุรี

-   บมจ.โปรเฟสชั่นแนล เวสต์ เทคโนโลยี (1999) (“PRO”) จังหวัดสระแก้ว

-   บมจ.บริหารและพัฒนาเพื่อการอนุรักษ์สิ่งแวดล้อม (“GENCO”) จังหวัดระยอง

จากข้อจำกัดหลายประการทำให้ผู้ให้บริการรายใหม่ไม่สามารถแข่งขันกับรายเดิมที่มีศักยภาพที่ดีได้

เช่น ต้องใช้เงินลงทุนสูง
ต้องมีพื้นที่ที่มีขนาดใหญ่และมีลักษณะเหมาะสมซึ่งต้องได้รับการรับรองและผ่านความเห็นชอบในรายงานการวิเคราะห์ผลกระทบต่อสิ่งแวดล้อม
(EIA) จากสำนักนโยบายและแผนทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อมก่อนดำเนินกิจการ
รวมทั้งต้องผ่านความเห็นชอบในรายงานการศึกษาและวิเคราะห์ผลกระทบด้านสุขภาพ (HIA)
ซึ่งเป็นไปตามรัฐธรรมนูญแห่งราชอาณาจักรไทย พุทธศักราช 2550 มาตรา 67 ที่ระบุ
“กำหนดให้การดำเนินโครงการหรือกิจกรรมที่อาจจะก่อให้เกิดผลกระทบอย่างรุนแรงทั้งทางด้านคุณภาพสิ่งแวดล้อม
ทรัพยากรธรรมชาติ และสุขภาพ จะกระทำมิได้
เว้นแต่จะได้ศึกษาและประเมินผลกระทบต่อคุณภาพสิ่งแวดล้อมและสุขภาพของประชาชนในชุมชน
และจัดให้มีกระบวนการรับฟังความคิดเห็นของประชาชนและผู้มีส่วนได้เสียก่อน
รวมทั้งได้ให้องค์กรอิสระซึ่งประกอบด้วยผู้แทนองค์การเอกชนด้านสิ่งแวดล้อม
และสุขภาพและผู้แทนสถาบันอุดมศึกษาที่จัดการศึกษาด้านสิ่งแวดล้อมหรือทรัพยากรธรรมชาติหรือด้านสุขภาพ
ให้ความเห็นประกอบก่อนมีการดำเนินการดังกล่าว…”
ทำให้ผู้ลงทุนมีความเสี่ยงจากการลงทุนในที่ดินเป็นเงินจำนวนสูง
ตลอดจนหากไม่ผ่านการยอมรับจากชุมชน ทำให้อาจไม่ได้รับอนุญาตให้ประกอบการได้

ปัจจุบันผู้ให้บริการส่วนใหญ่จะเน้นกลยุทธ์การแข่งขันในมาตรฐานของระบบกำจัดสิ่งปฏิกูลฯ
และคุณภาพของการให้บริการแก่ลูกค้า ซึ่งที่ผ่านมาบริษัทฯ
ให้ความสำคัญกับการดำเนินงานและระบบการบริหารและจัดการสิ่งปฏิกูลฯ
ที่ได้มาตรฐานและสามารถตรวจสอบได้ จึงทำให้ศูนย์บริหารและจัดการฯ ของบริษัทฯ
ได้รับการเชื่อถือและวางใจจากลูกค้ามาโดยตลอด

  2. ผู้ให้บริการกำจัดสิ่งปฏิกูลหรือวัสดุที่ไม่ใช้แล้วด้วยวิธีเผาในเตาเผาเฉพาะ

เนื่องจากสิ่งปฏิกูลฯ บางประเภทมีองค์ประกอบที่มีความเป็นอันตรายสูง
ไม่สามารถกำจัด/บำบัดได้ด้วย วิธีการปรับเสถียรและฝังกลบยังหลุมฝังกลบแบบปลอดภัย
หรือนำกลับไปปรับปรุงคุณภาพเพื่อใช้เป็นเชื้อเพลิงหรือ วัตถุดิบทดแทนให้แก่เตาเผาซีเมนต์ได้
เนื่องจากวิธีการกำจัดความเป็นพิษของสิ่งปฏิกูลฯ นั้นจำเป็นต้องมีระบบบำบัดมลพิษที่สามารถควบคุม
และดูแลอากาศที่ปล่อยออกสู่บรรยากาศให้อยู่ภายใต้มาตรฐานที่ภาครัฐกำหนด
และเพื่อให้การกำจัดของเสียที่มีความเป็นอันตรายสูงได้รับการจัดการอย่างถูกวิธี
กรมโรงงานอุตสาหกรรม จึงได้จัดสร้าง

เตาเผาขยะอุตสาหกรรมอันตรายขึ้นเป็นแห่งเดียวของประเทศไทย มีมูลค่าการลงทุน 1,408
ล้านบาท และได้ให้สัมปทานสิทธิในการบริหารและประกอบการเตาเผาดังกล่าวแก่บริษัท
อัคคีปราการ จำกัด (มหาชน) ซึ่งเป็นบริษัทในเครือ
นอกจากนี้กรมโรงงานอุตสาหกรรมยังได้กำหนดวิธีการกำจัดสิ่งปฏิกูลฯ
บางประเภทที่เกิดจากกระบวนการผลิตของอุตสาหกรรมบางกลุ่ม ได้แก่
อุตสาหกรรมผลิตยาฆ่าแมลงหรือยาปราบศัตรูพืช อุตสาหกรรม ปิโตรเคมี
หรืออุตสาหกรรมแปรสภาพน้ำมันเครื่องใช้แล้วกลับมาใช้ประโยชน์ใหม่ ฯลฯ
ซึ่งมีของเสียที่เกิดขึ้นจากกระบวนการผลิต
ต้องได้รับการกำจัดโดยเตาเผาของเสียอันตรายเท่านั้นอีกด้วย

  3. กลุ่มผู้ให้บริการกำจัดสิ่งปฏิกูลหรือวัสดุที่ไม่ใช้แล้วด้วยวิธีเผาในเตาเผาซีเมนต์

ผู้ให้บริการกำจัดสิ่งปฏิกูลฯ โดยการเผาจะรับสิ่งปฏิกูลฯ
บางประเภทที่ให้พลังงานความร้อนสูงและเหมาะสมกับเตาเผานั้นๆ เช่น ตะกอนน้ำมัน สารละลาย
เป็นต้น โดยมีวัตถุประสงค์เพื่อนำพลังงานที่ได้จากการเผาไปใช้ภายในโรงงาน การกำจัดสิ่งปฏิกูลฯ
จึงไม่ใช่เป็นธุรกิจหลักของผู้ให้บริการเหล่านี้ ทั้งนี้ BWC
เป็นบริษัทย่อยได้รับการแต่งตั้งให้เป็นตัวแทน (Broker)
จากผู้ให้บริการในกลุ่มนี้ทำให้สามารถมีรายได้จากการหาลูกค้า และนำส่ง สิ่งปฏิกูลฯ
ไปกำจัดได้โดยลูกค้าจะจ่ายค่าบริการทั้งหมดให้แก่ BWG ส่วน BWC จะจ่ายค่ากำจัดสิ่งปฏิกูลฯ
ด้วยวิธีเผาให้แก่โรงปูนซีเมนต์ ซึ่งถือเป็นค่าจ้างในการให้โรงปูนซีเมนต์เป็นผู้กำจัดสิ่งปฏิกูลฯ
ดังกล่าว โดยที่ BWC มีกำไรจากส่วนต่างอันเนื่องมาจากการดำเนินการดังกล่าว
โดยผู้ให้บริการกำจัดสิ่งปฏิกูลฯ ที่ไม่อันตรายและที่เป็นอันตราย ได้แก่

1)  บริษัท ปูนซีเมนต์ไทย (แก่งคอย) จำกัด

2) บริษัท ปูนซีเมนต์ไทย (ลำปาง) จำกัด

3) บริษัท ปูนซีเมนต์ไทย (ทุ่งสง) จำกัด

4) บริษัท ปูนซีเมนต์ไทย (ท่าหลวง) จำกัด โรงงานท่าหลวง

5) บริษัท ปูนซีเมนต์ไทย (แก่งคอย) จำกัด โรงงานเขาวง

6) บริษัท ปูนซีเมนต์นครหลวง จำกัด (มหาชน)

7) บริษัท ทีพีไอ โพลีน จำกัด (มหาชน)

  ที่มา : กรมโรงงานอุตสาหกรรม กระทรวงอุตสาหกรรม

4. กลุ่มผู้ให้บริการกำจัดสิ่งปฏิกูลหรือวัสดุที่ไม่ใช้แล้วด้วยวิธีการรีไซเคิล (Recycle)

การรีไซเคิลเป็นวิธีการกำจัดสิ่งปฏิกูลฯ
ที่ก่อให้เกิดมูลค่าเพิ่มทางเศรษฐกิจวิธีหนึ่งเนื่องจากเป็นการนำ สิ่งปฏิกูลฯ
มาทำให้เกิดประโยชน์ได้ใหม่ อย่างไรก็ตาม การนำสิ่งปฏิกูลฯ
มารีไซเคิลยังมีข้อจำกัดอยู่มากเมื่อเปรียบเทียบกับการ กำจัดสิ่งปฏิกูลฯ ด้วยวิธีการฝังกลบ
เนื่องจากสิ่งปฏิกูลฯ บางประเภทเท่านั้น ที่จะสามารถนำมา รีไซเคิล เช่น ตัวทำละลาย
น้ำมันเครื่อง น้ำมันหล่อลื่น เศษเหล็ก เศษโลหะอุปกรณ์อิเล็คทรอนิคส์ เคมีภัณฑ์บางชนิด เป็นต้น
ทั้งนี้ บริษัทฯ มิได้ให้บริการในประเภทนี้แต่ BWC และ ETC
ซึ่งเป็นบริษัทย่อยได้รับการแต่งตั้งให้เป็นตัวแทน (Broker) จากผู้ให้บริการในกลุ่มนี้
จึงมีรายได้จากการหาลูกค้าและนำส่งสิ่งปฏิกูลฯ ไปรีไซเคิลได้

จุดเด่นของบริษัทฯ

1.  การให้บริการที่ครบวงจร

สิ่งปฏิกูลฯ ที่เกิดจากโรงงานอุตสาหกรรมต่างๆ มีหลายประเภท ทั้งที่เป็นอันตราย (Hazardous
Waste) และไม่อันตราย (Non-Hazardous Waste) ของแข็งและของเหลว
อาจเป็นสิ่งปฏิกูลที่สามารถนำกลับไปใช้ซ้ำ หรือแปรรูปเพื่อให้เป็นพลังงานทดแทนได้
การบริหารและจัดการสิ่งปฏิกูลฯ ต้องสอดคล้องและอำนวยความสะดวก ให้แก่ลูกค้าได้มากที่สุด
การให้บริการของกลุ่มบริษัทฯ ได้ครอบคลุมในทุกวิธีการบริหารและจัดการฯ ตามกฎหมาย
ว่าด้วยการกำจัดสิ่งปฏิกูลหรือวัสดุไม่ใช้แล้ว พ.ศ. 2548
ซึ่งบังคับใช้กับโรงงานอุตสาหกรรมทั่วประเทศ ได้แก่ การ คัดแยก (Sorting)
การกักเก็บในภาชนะบรรจุ (Storage) การนำกลับมาใช้ซ้ำ (Reuse) การนำกลับมาใช้ประโยชน์
อีก (Recycle) การนำกลับคืนมาใหม่ (Recovery) การบำบัด (Treatment) การกำจัด
(Disposal) หรือการกำจัด โดยวิธีอื่น ซึ่งเป็นการกำจัดด้วยตนเองภายในศูนย์บริหารฯ
ของบริษัทฯ หรือนำไปกำจัดยังศูนย์บริหารจัดการ วัสดุเหลือใช้อุตสาหกรรม
(เตาเผาขยะอุตสาหกรรม) จังหวัดสมุทรปราการ ซึ่งบริหารและประกอบการโดยบริษัทย่อย
คือบริษัท อัคคีปราการ จำกัด (มหาชน) (AKP) หรือเป็นการส่งไปให้ผู้ประกอบการอื่น เป็นผู้กำจัด
(Outsource) ทั้งนี้ กิจกรรมที่บริษัทฯ
เป็นผู้ให้บริการจะดำเนินการภายในบริเวณและสถานที่ตั้งเดียวกัน โดยมีระบบที่เชื่อมโยงกัน
ตามมาตรฐาน ส่งผลให้บริษัทฯ
สามารถบริหารต้นทุนการจัดการได้อย่างมีประสิทธิภาพและสามารถแข่งขันกับคู่แข่งได้ทั้งในด้านของราคา
ระยะเวลาการให้บริการ และคุณภาพของการบริการ

2.  การให้คำปรึกษาแนะนำและอบรมเกี่ยวกับการบริหารและจัดการสิ่งปฏิกูลฯ

บริษัทฯ มีนโยบายในการให้คำแนะนำ และปรึกษาในทุกกระบวนการของการเกิดสิ่งปฏิกูลฯ
ในโรงงานโดยเป็นการนำหลักวิชาการมาประยุกต์ใช้ เช่น หลักการทำ Clean Technology
ภายในโรงงาน การให้ความรู้เกี่ยวกับสิ่งปฏิกูลฯ ที่เกิดขึ้นภายในโรงงาน
การป้องกันและแก้ไขกรณีเกิดเหตุฉุกเฉินที่เกี่ยวกับสิ่งปฏิกูลฯ เป็นต้น นอกจากนี้

บริษัทฯ ยังมีการเผยแพร่ข้อมูลต่างๆ
ให้แก่โรงงานอุตสาหกรรมเมื่อมีการเปลี่ยนแปลงข้อกำหนดหรือกฎหมายต่างๆ
ที่เกี่ยวข้องกับสิ่งปฏิกูลฯ โดยการแจ้งทางสื่ออิเลคทรอนิกส์
หรือการจัดการสัมมนาให้ความรู้แก่ผู้ประกอบการ เป็นต้น เพื่อมิให้ผู้ประกอบการเกิดความสับสน
และได้รับความรู้อย่างเต็มที่เพื่อนำไปปฏิบัติตามกฎหมายที่เกี่ยวข้องต่อไป
การดำเนินการดังกล่าวจึงเป็นจุดเด่นที่ทำให้ลูกค้าใช้บริการกับบริษัทฯ อย่างต่อเนื่อง
และยังถือเป็นการทำประชาสัมพันธ์แบบบอกต่อกันอีกด้วย

3.  สภาพแวดล้อมของสถานที่ตั้ง

ศูนย์บริหารและจัดการกากอุตสาหกรรม จังหวัดสระบุรี
มีสภาพพื้นที่ที่เป็นไปตามข้อกำหนดของหน่วยงานราชการที่เกี่ยวข้อง ทั้งกรมควบคุมมลพิษ
กระทรวงทรัพยากรธรรมชาติและสิ่งแวดล้อม และกรมโรงงานอุตสาหกรรม กระทรวงอุตสาหกรรม
รวมทั้งตามพระราชบัญญัติการอนุรักษ์ทรัพยากรธรรมชาติของสหรัฐอเมริกา (Resources
Conservation and Recovery Act. ) โดยลักษณะสภาพแวดล้อมเป็นภูเขา
มีแนวกำแพงธรรมชาติกั้นระหว่างพื้นที่โครงการและชุมชน สภาพธรณีวิทยาโดยรอบเป็นหินแข็ง
ซึ่งเป็นเสมือนแผ่นกั้นรองรับการรั่วไหลของ สิ่งปฏิกูลฯ ไปยังชั้นน้ำใต้ดินได้เป็นอย่างดี
นอกจากนี้ยังมีระดับน้ำบาดาลที่ลึกกว่าระดับที่กรมโรงงานอุตสาหกรรม

กำหนด และพื้นที่โครงการยังมีทางเข้าออกได้หลายเส้นทาง ทำให้ไม่มีปัญหาด้านการจราจร
การขนส่งเป็นไป อย่างสะดวก บนเนื้อที่รวมประมาณ 307 ไร่
ด้วยเหตุดังกล่าวจะเห็นได้ว่าสภาพแวดล้อมของศูนย์บริหารฯ ตลอดจนขนาดของพื้นที่ของศูนย์บริหารฯ
ของบริษัทฯ
มีความเหมาะสมทั้งในเชิงกายภาพและเชิงเศรษฐกิจสำหรับการประกอบธุรกิจกำจัดสิ่งปฏิกูลฯ
เป็นอย่างยิ่ง

4.  ประสบการณ์และความเชี่ยวชาญของผู้บริหารและทีมงาน

ผู้บริหารซึ่งเป็นกลุ่มผู้ก่อตั้งเป็นผู้มีประสบการณ์ในธุรกิจด้านการจัดการกากอุตสาหกรรมมีความเชี่ยวชาญ
และมีสายสัมพันธ์ที่ดีกับบุคคลต่างๆ ที่เกี่ยวข้อง เช่น หน่วยงานราชการ ลูกค้า คู่ค้า
ประชาชนและชุมชนที่อยู่บริเวณใกล้เคียง ส่งผลให้บริษัทฯ
สามารถเจรจาทำความเข้าใจกับบุคคลที่เกี่ยวข้องดังกล่าวได้เป็นอย่างดี
นอกจากนี้ทีมงานของบริษัทฯ ยังเป็นทีมงานที่มีความเชี่ยวชาญและมีประสบการณ์ในธุรกิจเช่นกัน
โดยบริษัทฯ มีนโยบายที่จะพัฒนาบุคลากรเหล่านี้ ให้มีคุณภาพ
ทันต่อการเปลี่ยนแปลงของเทคโนโลยีการจัดการสิ่งปฏิกูลฯ
โดยเข้ารับการอบรมทั้งในประเทศและต่างประเทศอย่างสม่ำเสมอ

กลยุทธ์ในการแข่งขัน

บริษัทฯ มีการกำหนดกลยุทธ์ในการแข่งขัน ดังนี้

1.  การมุ่งเน้นให้บริการที่มีคุณภาพและได้มาตรฐานในระดับสากล ซึ่งปัจจุบันบริษัทฯ ได้รับการ

รับรองระบบมาตรฐานที่เกี่ยวข้องกับการดูแลและรักษาสิ่งแวดล้อม ได้แก่
การรับรองระบบมาตรฐานการจัดการ ด้านคุณภาพและสิ่งแวดล้อม ISO 9001 : 2008 &
ISO14001 : 2004 การรับรองระบบมาตรฐานการจัดการด้าน อาชีวอนามัยและความปลอดภัย
OHSAS18001 : 2007 & TIS18001 : 2011 และการรับรองระบบมาตรฐาน
การจัดการของห้องปฏิบัติการในการดำเนินการทดสอบ มอก.17025-2548
จากสำนักงานมาตรฐานผลิตภัณฑ์อุตสาหกรรม (สมอ.) และปัจจุบัน บริษัทฯ ได้รับรางวัล
“ระดับเหรียญทอง” สำหรับผู้ประกอบการกำจัดกากอุตสาหกรรมที่มีมาตรฐาน และรางวัล CSR-DIW
Continuous Award 2016 จากกรมโรงงานอุตสาหกรรม กระทรวงอุตสาหกรรม และ รางวัล
Thailand Sustainability Investment 2016 จากตลาดหลักทรัพย์แห่งประเทศไทย
และรางวัล ESG 100 ปี 2016 บริษัทจดทะเบียน 610 หลักทรัพย์จดทะเบียนจาก 100 ใน 1
ที่มีการดำเนินงานโดดเด่นด้านสิ่งแวดล้อม สังคม และธรรมาภิบาล จากสถาบันไทยพัฒน์
ที่แสดงความมุ่งมั่นพัฒนาการดำเนินธุรกิจด้วยความรับผิดชอบต่อสังคม

1.  มุ่งเน้นการให้บริการที่สอดคล้องกับความต้องการของภาคอุตสาหกรรมที่ต้องการการให้บริการ

จัดการกากอุตสาหกรรมที่ครบวงจร ทั้งการให้บริการบำบัด กำจัด
การแปรรูปกากอุตสาหกรรมเพื่อให้เกิดประโยชน์ในรูปของพลังงานทดแทน
และวัตถุดิบทดแทนให้แก่เตาเผาอุตสาหกรรมต่างๆ และการเผาทำลายด้วยเตาเผาอุณหภูมิสูง
(การให้บริการของบริษัทในเครือคือ บริษัท อัคคีปราการ จำกัด (มหาชน)) นอกจากนี้ บริษัทฯ
ยังได้มี

การศึกษาค้นคว้า และพัฒนาการใช้ประโยชน์จากกากอุตสาหกรรมในรูปแบบของเชื้อเพลิงอัดก้อน
สามารถนำมาใช้ประโยชน์ด้านพลังงานทดแทนให้แก่เตาเผาอุตสาหกรรม
เตาเผาเพื่อผลิตกระแสไฟฟ้า เป็นต้น

2.  มุ่งเน้นการบริการด้านการขนส่งที่ปลอดภัย และรวดเร็ว โดยบริษัทฯ มีบริษัทในเครือ คือ

บริษัท เบตเตอร์ เวิลด์ ทรานสปอร์ต จำกัด
ที่สามารถให้บริการรถขนส่งกากอุตสาหกรรมโดยเฉพาะที่ถูกต้องตามกฎหมายว่าด้วยเรื่องการขนส่งวัตถุอันตราย
ได้แก่ การมีใบอนุญาตขับขี่ประเภท 4 การได้รับอนุญาตเคลื่อนย้ายและขนส่งวัตถุอันตราย (วอ. 8)
จากกรมโรงงานอุตสาหกรรม เป็นต้น

3.  การสร้างความพึงพอใจให้กับลูกค้า ซึ่งนอกเหนือจากการให้บริการที่จะต้องได้มาตรฐานใน

ระดับสากลแล้ว บริษัทฯ ยังมุ่งเน้นการสร้างความสัมพันธ์อันดีกับลูกค้า ด้วยการให้บริการที่รวดเร็ว
ตรงต่อเวลาและพร้อมให้คำแนะนำและช่วยเหลือแก่ลูกค้าในด้านต่างๆ เช่น
การให้คำแนะนำการบริหารจัดการกากอุตสาหกรรม

ในโรงงาน และการจัดกิจกรรมด้านความปลอดภัยภายในโรงงาน
ตลอดจนการส่งเสริมการอนุรักษ์และเพิ่มพื้นที่สีเขียวภายในโรงงาน เป็นต้น ซึ่งกลยุทธ์ดังกล่าวนี้
ล้วนแล้วแต่ทำให้บริษัทฯ สามารถรักษาความสัมพันธ์อันดีกับลูกค้ามาได้อย่างต่อเนื่องและยาวนาน
และยังทำให้กลุ่มลูกค้าของบริษัทฯ
เหล่านี้เผยแพร่ข้อมูลในเรื่องของการให้บริการไปสู่ลูกค้าใหม่รายอื่นๆ
ได้รับทราบและเกิดความสนใจใช้บริการของบริษัทฯ ได้อีกด้วย

4.  การทำการตลาดในเชิงรุก โดยกำหนดเป้าหมายให้เจ้าหน้าที่การตลาดของบริษัทฯ
    ได้มีการพบปะ

เยี่ยมเยียน ทั้งในกลุ่มลูกค้าเดิมและโรงงานอุตสาหกรรมต่างๆ
ที่มีศักยภาพในการใช้บริการของบริษัทฯ โดยกำหนดทีมการตลาดแบ่งเป็นโซนตามภูมิภาค
ซึ่งเจ้าหน้าที่ของบริษัทฯ
ทุกคนจะต้องผ่านการอบรมและได้รับความรู้เกี่ยวกับการบริการมาเป็นอย่างดี
เพื่อสามารถให้คำแนะนำต่างๆ แก่โรงงานอุตสาหกรรมได้ นอกจากนี้ จากการที่ บริษัทฯ
มีการประสานงานกับหน่วยงานราชการต่างๆ อย่างใกล้ชิด เช่น กรมโรงงานอุตสาหกรรม
การนิคมอุตสาหกรรมแห่งประเทศไทย กรมควบคุมมลพิษ องค์การปกครองส่วนท้องถิ่น
สำนักงานนโยบายและแผนฯ เป็นต้น
จึงมีส่วนทำให้หน่วยงานราชการช่วยประชาสัมพันธ์บริการของบริษัทฯ
ไปให้แก่โรงงานอุตสาหกรรมต่างๆ ได้รับทราบ ตลอดจน บริษัทฯ ยังได้รับข้อมูลข่าวสารต่างๆ
จากหน่วยงานราชการมาอย่างสม่ำเสมอ และยังสามารถให้ข้อมูลเกี่ยวกับการดำเนินการ
ของบริษัทฯ ให้หน่วยงานราชการได้รับทราบ
เพื่อให้การรับรู้ข้อมูลของทั้งสองฝ่ายเป็นไปตามที่เกิดขึ้นจริง

5.  สถานที่ตั้งศูนย์บริหารและจัดการกากอุตสาหกรรม จังหวัดสระบุรี นับว่ามีความเหมาะสม

ในด้านที่ลูกค้าสามารถประหยัดค่าใช้จ่ายของระยะทางการขนส่งสิ่งปฏิกูลฯ
จากโรงงานอุตสาหกรรมเพื่อนำมากำจัด
โดยเฉพาะอย่างยิ่งโรงงานอุตสาหกรรมขนาดใหญ่ในเขตพื้นที่กรุงเทพฯ และปริมณฑล ภาคเหนือ
และภาคตะวันออก ซึ่งเป็นโรงงานที่มีสิ่งปฏิกูลฯ ทั้งที่ไม่อันตราย และที่เป็นอันตราย ปริมาณมาก

7. การมีส่วนร่วมรับผิดชอบต่อชุมชน และสังคม โดยบริษัทฯ
ได้ส่งเสริมการประชาสัมพันธ์เพื่อให้สาธารณชนต่างๆ
ได้เข้าใจในกระบวนการทำงานและมาตรการป้องกันทางด้านสิ่งแวดล้อม ซึ่งบริษัทฯ
ได้เปิดโอกาสให้ประชาชนทั่วไป นักเรียน นักศึกษา
ตลอดจนเจ้าหน้าที่จากโรงงานอุตสาหกรรมต่างๆ สามารถเข้ารับชมและรับฟังการ

บรรยายเกี่ยวกับการทำงานได้ที่ศูนย์บริหารและจัดการฯ จังหวัดสระบุรี และศูนย์บริหารจัดการฯ
(เตาเผาขยะอุตสาหกรรม) จังหวัดสมุทรปราการ
ซึ่งถือได้ว่าเป็นแหล่งเรียนรู้ด้านการกำจัดกากอุตสาหกรรมจากสถานที่จริงซึ่งจะช่วยให้ประชาชนทั่วไปเหล่านี้มีความเข้าใจในกระบวนการทำงาน
อันเป็นการสร้างความสัมพันธ์อันดีกับสาธารณชน ในระยะยาว

นอกจากนี้ ยังได้มีส่วนร่วมกับภาครัฐในการสอดส่องดูแล และให้ความช่วยเหลือด้านการให้คำปรึกษา
การสนับสนุนการบำบัด กำจัดกากอุตสาหกรรมที่มีการลักลอบทิ้งในที่สาธารณะ
ให้ได้รับการจัดการอย่างถูกวิธี เพื่อความปลอดภัยต่อสังคมที่ยั่งยืน

กลุ่มลูกค้าเป้าหมาย

กลุ่มโรงงานอุตสาหกรรมที่เป็นกลุ่มลูกค้าเป้าหมายหลักของบริษัทฯ ได้แก่
โรงงานอุตสาหกรรมทั้งที่อยู่ ในนิคมอุตสาหกรรมและนอกนิคมอุตสาหกรรม ซึ่งตั้งอยู่ในเขตกรุงเทพฯ
และปริมณฑล ภาคตะวันออก และภาคกลาง โดยกลุ่มลูกค้าเป้าหมายคือ
โรงงานอุตสาหกรรมขนาดกลางและขนาดใหญ่ ซึ่งบริษัทฯ
ได้รับความไว้วางใจจากลูกค้าอย่างต่อเนื่อง จากการรักษามาตรฐานการให้บริการ
อย่างเข้มงวดในระดับสากลและทำให้บริษัทฯ
มีลูกค้าใหม่ที่ใช้บริการเพิ่มมาโดยตลอดจนกลายมาเป็นลูกค้าประจำของบริษัทฯ อย่างไรก็ตาม
กรมโรงงานอุตสาหกรรมกำหนดให้ผู้ประกอบการที่มีสิ่งปฏิกูลฯ
ต้องขึ้นทะเบียนและแจ้งรายชื่อผู้ให้บริการซึ่งมีกำหนดระยะเวลา 1 ปี ดังนั้น
แม้ลูกค้าจะไม่ทำสัญญากับบริษัทฯ แต่ก็ต้องส่งสิ่งปฏิกูลฯ มาให้บริษัทฯ
เป็นผู้กำจัดตามข้อมูลที่ได้แจ้งไว้กับกรมโรงงานอุตสาหกรรม
ยกเว้นในกรณีที่ต้องการเปลี่ยนแปลงผู้ให้บริการใหม่
ซึ่งลูกค้าจะต้องขึ้นทะเบียนและทำเรื่องแจ้งขอเปลี่ยนรายชื่อผู้ให้บริการใหม่ อย่างไรก็ตาม
ด้วยกลยุทธ์การให้บริการของบริษัทฯ ที่มุ่งเน้นการสร้างความพึงพอใจให้ลูกค้าเป็นหลัก บริษัทฯ
จึงมั่นใจว่าจะทำให้ลูกค้ากลับมาใช้บริการของบริษัทฯ อย่างต่อเนื่อง

ทั้งนี้ ตามประกาศกระทรวงอุตสาหกรรม เรื่อง การกำจัดสิ่งปฏิกูลหรือวัสดุไม่ใช้แล้ว พ.ศ. 2548
กำหนดให้ ผู้ประกอบการโรงงานจะต้องเป็นผู้รับผิดชอบสิ่งปฏิกูลฯ
ตั้งแต่ออกจากสถานประกอบการของตนจนถึงสถานที่ให้บริการกำจัดสิ่งปฏิกูลฯ อย่างไรก็ตาม
ในทางปฏิบัติ เมื่อบริษัทฯ และลูกค้ามีการตกลงการให้บริการกัน
ลูกค้ามีหน้าที่ที่จะต้องส่งมอบสิ่งปฏิกูลฯ ให้แก่บริษัทฯ ตามประเภทและชนิดที่ระบุไว้ในใบเสนอราคา
และจะแยกสิ่งปฏิกูลฯ แต่ละประเภท

มิให้ปะปนหรือผสมเข้าด้วยกัน มิฉะนั้น ลูกค้าจะต้องเป็นผู้รับผิดชอบและชดใช้ความเสียหายที่เกิดขึ้น
อันเนื่องมาจากเหตุดังกล่าว ในขณะที่บริษัทฯ มีหน้าที่จัดหายานพาหนะในการขนส่งสิ่งปฏิกูลฯ
จากสถานประกอบการของลูกค้ามายังศูนย์บริหารและจัดการฯ ของบริษัทฯ
รวมทั้งจะต้องปฏิบัติตามสัญญาให้บริการด้วยความระมัดระวัง
และปฏิบัติตามหลักการและสอดคล้องกับกฎหมายตลอดจนข้อบังคับและกฎระเบียบของทางราชการ
เพื่อป้องกันไม่ให้ เกิดผลกระทบต่อสิ่งแวดล้อม

นโยบายด้านราคา

บริษัทฯ มีนโยบายกำหนดอัตราค่าบริการ โดยพิจารณาจากต้นทุนการดำเนินงานของบริษัทฯ บวกด้วย
กำไรส่วนเพิ่ม (Margin)
โดยอัตราค่าบริการจะต้องสามารถเปรียบเทียบและแข่งขันกับผู้ประกอบการอื่นได้ ทั้งนี้
ในช่วงที่ผ่านมาอัตราค่าบริการจะรวมค่าขนส่ง และอาจมีการปรับค่าบริการเพิ่มขึ้นเป็นรายปี
อย่างไรก็ตาม จากผลกระทบของราคาน้ำมันทำให้บริษัทฯ
พิจารณาปรับปรุงนโยบายการกำหนดอัตราค่าบริการของลูกค้าใหม่
โดยจะแยกค่าบริการกำจัดสิ่งปฏิกูลฯ และค่าขนส่งออกจากกัน ซึ่งจะทำให้ บริษัทฯ
สามารถปรับอัตราค่าบริการของ แต่ละประเภทให้เหมาะสมกับต้นทุนที่แท้จริงได้

ช่องทางการจำหน่าย

บริษัทฯ มีช่องทางการจำหน่ายหลัก 2 ช่องทาง คือ

1.บริษัทฯ ทำการตลาดโดยตรง ผ่านทางพนักงานขายของบริษัทฯ โดยมีการแบ่งพนักงานขาย
ออกเป็นแต่ละทีมเพื่อดูแลในพื้นที่ต่างๆ โดยพนักงานขายจะได้รับการอบรมให้มีความรู้
ความเข้าใจในลักษณะและขั้นตอนการให้บริการจนสามารถให้คำปรึกษาแก่ลูกค้าได้
จากผลงานและความสัมพันธ์อันดีกับหน่วยงานราชการต่างๆ เช่น กรมโรงงานอุตสาหกรรม
อุตสาหกรรมจังหวัด การนิคมอุตสาหกรรมแห่งประเทศไทย ทำให้ชื่อเสียงของบริษัทฯ
เป็นที่ยอมรับโดยทั่วไป มีส่วนช่วยในการประชาสัมพันธ์ และสนับสนุนให้โรงงานอุตสาหกรรมต่างๆ
ใช้บริการของบริษัทฯ ด้วยความเชื่อมั่นต่อๆ ไป

2.บริษัทฯ จ้างให้บริษัทตัวแทน (Broker) เป็นผู้ทำการตลาด โดยในปัจจุบันบริษัทฯ
มีตัวแทนที่ทำสัญญาแต่งตั้งอย่างเป็นทางการ จำนวน 4 ราย ซึ่งเป็นบริษัทย่อยของบริษัทฯ คือบริษัท
เบตเตอร์ เวสท์ แคร์ จำกัด บริษัท เอิร์ธ เท็ค เอนไวรอนเมนท์ จำกัด บริษัท เบตเตอร์ เวิลด์
ทรานสปอร์ต จำกัด และบริษัท อัคคีปราการ จำกัด (มหาชน)

การจัดหาผลิตภัณฑ์หรือบริการ

การผลิต / การให้บริการ

บริษัทฯ ประเมินความสามารถในการให้บริการตามปริมาณน้ำหนักบรรจุของหลุมฝังกลบ(ตัน)
ในแต่ละปีโดยคำนวณจากเวลาการทำงานมาตรฐาน คือ 8 ชั่วโมงต่อวัน ซึ่งในการให้บริการจริง
บริษัทฯ
อาจเพิ่มเวลาการทำงานให้มากขึ้นเพื่อรองรับต่อความต้องการใช้บริการของลูกค้าที่เพิ่มสูงขึ้นในบางช่วงได้
จึงอาจทำให้บริษัทฯ
สามารถให้บริการจริงได้มากกว่าประมาณการความสามารถในการให้บริการที่ประเมินไว้ได้ ทั้งนี้
การให้บริการจริงที่มีปริมาณสิ่งปฏิกูลฯ มากกว่าประมาณการความสามารถในการให้บริการนั้น
ไม่มีผลกระทบใดๆ ต่อโครงสร้างของหลุมฝังกลบหรือสิ่งแวดล้อม
เนื่องจากเป็นการปฏิบัติงานเพิ่มเติมเพื่อให้บริการแก่ลูกค้าได้มากขึ้นเท่านั้น
เพียงแต่อาจส่งผลต่อระยะเวลาประมาณการให้บริการของพื้นที่ของหลุมฝังกลบ
ซึ่งอาจทำให้พื้นที่หลุมฝังกลบมีการใช้งานเต็มพื้นที่เร็วกว่าที่ประมาณการไว้ได้

การจัดหาวัตถุดิบ

ในการให้บริการบริหารและจัดการสิ่งปฏิกูลหรือวัสดุที่ไม่ใช้แล้ว มีปัจจัยการผลิตและวัตถุดิบที่สำคัญ
ดังนี้

1.  ที่ดิน

ศูนย์บริหารและจัดการกากอุตสาหกรรม จังหวัดสระบุรี ของบริษัทฯ ตั้งอยู่บนที่ดินซึ่งมีพื้นที่ประมาณ
307 ไร่ ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี สภาพพื้นที่ในศูนย์บริหารและจัดการฯ
ทั้งหมดเป็นไปตามข้อกำหนดของหน่วยงานราชการที่เกี่ยวข้อง ทั้งกรมควบคุมมลพิษ
กระทรวงทรัพยากรธรรมชาติและสิ่งแวดล้อม และกรมโรงงานอุตสาหกรรม กระทรวงอุตสาหกรรม
รวมทั้งตามพระราชบัญญัติการอนุรักษ์ทรัพยากรธรรมชาติของสหรัฐอเมริกา (Resources
Conservation and Recovery Act : EPA) โดยมีลักษณะทั่วไป ดังนี้

• มีภูเขาล้อมรอบ ซึ่งบริษัทฯ ได้มีการขออนุญาตกรมป่าไม้เพื่อเข้าทำประโยชน์ในพื้นที่บริเวณภูเขา
เพื่อใช้เป็นพื้นที่ฉนวน มีการปรับปรุงแนวถนนสาธารณะ ปลูกต้นไม้เป็นแนวป้องกันไฟป่า
พร้อมทั้งอนุรักษ์ธรรมชาติเดิม
ซึ่งแนวเขาดังกล่าวเป็นกำแพงธรรมชาติกั้นระหว่างพื้นที่โครงการและชุมชน

• สภาพธรณีวิทยาโดยรอบโครงการประกอบด้วยชั้นหินแข็ง เช่น หินไรโอไลต์ หินแอนดีไซต์ หินทัลฟ์
เป็นต้น ซึ่งจะเปรียบเสมือนเป็นแผ่นกั้นรองรับอย่างดี ทำให้สิ่งปฏิกูลหรือวัสดุที่ไม่ใช้แล้ว
ไม่สามารถรั่วไหลไปยัง ชั้นน้ำใต้ดิน

• ระดับน้ำบาดาลอยู่ที่ระดับความลึกประมาณ 40-70 เมตร ซึ่งกรมโรงงานอุตสาหกรรมได้
กำหนดไว้ ว่าระดับก้นหลุมฝังกลบจะต้องอยู่สูงจากระดับน้ำใต้ดินสูงสุดไม่น้อยกว่า 1.5 เมตร
ดังนั้นน้ำบาดาล

ในบริเวณใต้ศูนย์บริหารและจัดการฯ จึงมีความปลอดภัยต่อการปนเปื้อนสูง
โดยแหล่งน้ำบาดาลสาธารณะของชุมชนที่อยู่ใกล้ที่สุด อยู่ห่างจากศูนย์บริหารและจัดการฯ ประมาณ
2 - 3 กิโลเมตร

• พื้นที่โครงการสามารถเข้าออกได้ง่ายหลายเส้นทาง ไม่มีปัญหาด้านการจราจรติดขัด จึงทำให้
การขนส่งเป็นไปได้อย่างสะดวก โดยเส้นทางหลักที่ใช้ คือ ถนนพหลโยธิน และถนนบ้านนา-แก่งคอย

• ไม่มีโบราณสถาน โบราณวัตถุ ศิลปวัตถุ พิพิธภัณฑ์สถานแห่งชาติ และสนามบินในเขตพื้นที่รัศมี 5
กิโลเมตรโดยรอบโครงการ ไม่มีบ่อน้ำดื่มหรือโรงงานผลิตน้ำประปาในเขตรัศมี 700
เมตรโดยรอบโครงการ ทั้งนี้ มีโรงเรียนและชุมชนที่อยู่ใกล้ที่สุด อยู่ห่างจากศูนย์บริหารและจัดการฯ
ประมาณ 1 กิโลเมตร

ลักษณะของหลุมฝังกลบสิ่งปฏิกูลหรือวัสดุที่ไม่ใช้แล้วในศูนย์บริหารและจัดการฯ เป็นดังนี้

  1. หลุมฝังกลบสิ่งปฏิกูลหรือวัสดุที่ไม่ใช้แล้วที่ไม่อันตราย ตามหลักสุขาภิบาล (Sanitary
  Landfill)

หลุมฝังกลบสิ่งปฏิกูลหรือวัสดุที่ไม่ใช้แล้วที่ไม่อันตรายได้รับการออกแบบและเลือกใช้วัสดุที่ได้มาตรฐาน
สากล ประกอบด้วย 2 หลุม คือ หลุมที่ 1 ซึ่งมีการให้บริการตั้งแต่ปี พ.ศ. 2541
และได้ทำการปิดทับชั้นสุดท้ายลงใน ปี พ.ศ. 2544 ต่อมาในปี พ.ศ. 2545
ได้เริ่มให้บริการกำจัดสิ่งปฏิกูลฯ โดยวิธีฝังกลบในหลุมที่ 2 โดยบริษัทฯ
ได้ออกแบบหลุมแบ่งออกเป็นแต่ละเฟส
เพื่อให้การรับรู้ต้นทุนตัดจ่ายหลุมฝังกลบสอดคล้องกับปริมาณการให้บริการจริง โดยบริษัทฯ
สามารถปรับต้นทุนตัดจ่าย หลุมฝังกลบได้เมื่อสิ้นสุดการให้บริการฝังกลบในแต่ละเฟส
ซึ่งผลดังกล่าวจะทำให้รายได้และต้นทุนค่าบริการของบริษัทฯ มีความสอดคล้องกันมากขึ้น

บริษัทฯ ได้มีการพัฒนาและออกแบบหลุมฝังกลบสิ่งปฏิกูลฯ ที่ไม่อันตรายแบบถูกหลักสุขาภิบาล
(Sanitary Landfill) โดยใช้หลักเกณฑ์การออกแบบหลุมฝังกลบของกรมควบคุมมลพิษ
และกรมโรงงานอุตสาหกรรมมาประกอบ การพิจารณาร่วมกับมาตรฐานเยอรมัน
เพื่อให้ได้ผลการออกแบบที่เป็นมาตรฐานและมีความปลอดภัยสูงสุด

2.  วัตถุดิบอื่นๆ

ในการกำจัดสิ่งปฏิกูลฯ แต่ละประเภทจะใช้สารเคมีที่แตกต่างกัน ซึ่งจะมีการกำหนดสูตรในการกำจัด
จากห้องปฏิบัติการวิทยาศาสตร์ของบริษัทก่อน วัตถุดิบที่ใช้มากที่สุด คือ ปูนขาว ปูนซีเมนต์
โซเดียมไฮดรอกไซด์ (NaOH) และ เฟอร์ริคคลอไรด์ (FeCl₃)
ซึ่งสารเคมีที่ใช้ทั้งหมดทุกประเภทสามารถจัดซื้อได้ภายในประเทศ

3.  การขนส่งสิ่งปฏิกูลหรือวัสดุที่ไม่ใช้แล้ว

บริษัท เบตเตอร์ เวิลด์ ทรานสปอร์ต จำกัด (“BWT”) ซึ่งเป็นบริษัทย่อย
จะเป็นผู้ดำเนินการบริหารจัดการและวางแผนการขนส่ง โดยการจัดหารถขนส่งมาจาก 2
ส่วนด้วยกัน โดยส่วนแรก คือ รถขนส่งของบริษัท และรถขนส่งของ BWT
และอีกส่วนหนึ่งมาจากการว่าจ้างรถขนส่งจากผู้ประกอบการขนส่งภายนอก
โดยสามารถจำแนกประเภทของรถขนส่งดังนี้

1. รถบรรทุกสิบล้อ (Roll-off Truck) สำหรับการขนส่งสิ่งปฏิกูลฯ ทั่วไป
มีความสามารถในการรับน้ำหนักประมาณ 10 ตัน

2. รถแท็งค์ (Tanker Truck)
สำหรับการขนส่งสิ่งปฏิกูลหรือวัสดุที่ไม่ใช้แล้วชนิดกึ่งของแข็งมีปริมาตรความจุประมาณ 12 - 15
ลูกบาศก์เมตร

  3. รถพ่วง (Trailer Tank)
  สำหรับการขนส่งสิ่งปฏิกูลหรือวัสดุที่ไม่ใช้แล้วที่เป็นของแข็งมีความสามารถ

ในการรับน้ำหนักประมาณ 31 ตัน

4. รถสิบล้อมีเครน สำหรับการขนส่งสิ่งปฏิกูลหรือวัสดุที่ไม่ใช้แล้วชนิดที่เป็นของแข็ง และบรรจุ
ในภาชนะเพื่อสะดวกต่อการขนย้าย มีความสามารถในการรับน้ำหนักประมาณ 10 ตัน

สำหรับภาชนะบรรจุสิ่งปฏิกูลหรือวัสดุที่ไม่ใช้แล้วของบริษัทจะมีขนาดที่หลากหลาย ทั้งถังเหล็ก

ขนาด 1 ตัน ถังเหล็กขนาด 2 ตัน ถังเหล็กขนาด 10-12 ตัน และถุงขนาดใหญ่ขนาดบรรจุ 1 ตัน
ซึ่งเหมาะสมกับ

สิ่งปฏิกูลหรือวัสดุที่ไม่ใช้แล้วในแต่ละขนาดที่แตกต่างกันไป
และเหมาะสมกับความต้องการของลูกค้าแต่ละประเภท

ผลกระทบต่อสิ่งแวดล้อม

การปฏิบัติตามรายงานการวิเคราะห์ผลกระทบสิ่งแวดล้อม

ในการดำเนินธุรกิจบริหารและจัดการสิ่งปฏิกูลหรือวัสดุที่ไม่ใช้แล้วทั้งที่ไม่อันตรายและที่เป็นอันตรายมีความเสี่ยงต่อการก่อให้เกิดผลกระทบต่อสิ่งแวดล้อมที่มีต่อชุมชนใกล้เคียงบริษัทฯ
จึงได้กำหนดแนวทางในการดำเนินงาน

ต่างๆ และมีการควบคุมมาตรฐานสิ่งแวดล้อมตามที่หน่วยงานราชการกำหนด
เพื่อไม่ให้เกิดผลกระทบด้านมลภาวะต่อชุมชน
และมีการควบคุมปัญหาและลดความเสี่ยงที่อาจเกิดขึ้นได้ไว้อย่างดี ดังนี้

1) จัดตั้งพื้นที่โครงการ ตามข้อกำหนดของกรมควบคุมมลพิษ
กระทรวงทรัพยากรธรรมชาติและสิ่งแวดล้อม และกรมโรงงานอุตสาหกรรม กระทรวงอุตสาหกรรม
และตามพระราชบัญญัติการอนุรักษ์ทรัพยากร ธรรมชาติของสหรัฐอเมริกา (USEPA)

2) กำหนดนโยบายและคู่มือปฏิบัติงานที่ชัดเจน
เพื่อให้พนักงานใช้เป็นแนวทางปฏิบัติให้สอดคล้องตามมาตรการลดผลกระทบสิ่งแวดล้อม
ตามที่กำหนดไว้ในรายงานการศึกษาผลกระทบต่อสิ่งแวดล้อม

3) กำกับดูแลการดำเนินงานให้เป็นไปตามกฎหมายและนโยบายของบริษัท
โดยจัดตั้งหน่วยงานฝ่ายวิศวกรรมและสิ่งแวดล้อมตรวจสอบและติดตามผลกระทบต่อสิ่งแวดล้อมอย่างต่อเนื่อง
และให้หน่วยงานภายนอกเข้าตรวจสอบเป็นประจำทุก 6 เดือน ทั้งนี้ บริษัทฯ
ได้รับการรับรองมาตรฐานด้านการจัดการคุณภาพ ISO 9001:2008
และมาตรฐานด้านการจัดการสิ่งแวดล้อม ISO 14001:2004
การรับรองระบบมาตรฐานการจัดการด้านอาชีวอนามัยและความปลอดภัย OHSAS 18001:2007 &
TIS 18001:2011 จาก บริษัท เอสจีเอส (ประเทศไทย) จำกัด และการ

รับรองระบบมาตรฐานการจัดการของห้องปฏิบัติการในการดำเนินการทดสอบ มอก.17025-2548
จากสำนักงานมาตรฐานผลิตภัณฑ์อุตสาหกรรม(สมอ.)

  4) มีการพัฒนาความรู้ความสามารถของบุคลากรอย่างต่อเนื่อง เช่น การฝึกอบรม และการเข้า

สัมมนาในเรื่องที่เกี่ยวข้อง เป็นต้น

การประกอบธุรกิจของบริษัทฯ มีปัจจัยความเสี่ยงที่อาจมาจากปัจจัยภายใน และปัจจัยภายนอก
ซึ่งอาจทำให้มีผลกระทบต่อองค์กร ด้วยเหตุนี้ การบริหารความเสี่ยง
จึงเป็นปัจจัยสำคัญที่จะช่วยส่งเสริมให้องค์กรบรรลุถึงวัตถุประสงค์และเป้าหมาย โดยบริษัทฯ
จะพิจารณาประเมินความเสี่ยงที่บริษัทประสบอยู่ หรือคาดว่าจะประสบ (Identification of
risk) ทั้งที่มาจากภายนอกและภายใน วิเคราะห์ผลกระทบของความเสี่ยงนั้นๆ ต่อบริษัทฯ
และโอกาสที่ความเสี่ยงนั้นๆ จะเกิดขึ้น (Analysis of risk)
โดยมอบหมายผู้รับผิดชอบและกำหนดมาตรการเพื่อลดความเสี่ยงให้อยู่ในระดับที่เหมาะสม
(Management of risk) พร้อมทั้งรายงานความคืบหน้าอย่างต่อเนื่อง ทั้งนี้บริษัทฯ
ได้มีการแต่งตั้งคณะอนุกรรมการบริหารความเสี่ยง เพื่อให้มั่นใจว่า บริษัทฯ
มีการบริหารและจัดการความเสี่ยงได้อย่างมีประสิทธิภาพและประสิทธิผล

นอกจากนี้ บริษัทฯ ยังได้จัดทำระเบียบปฏิบัติงานการระบุลักษณะปัญหาสิ่งแวดล้อม
และการประเมินความสำคัญ ระเบียบปฏิบัติงานการชี้บ่งความเป็นอันตราย
และการประเมินความเสี่ยงที่เกี่ยวข้องกับกิจกรรมและบริการของบริษัทฯ
รวมทั้งบุคคลที่ทำงานในนามของบริษัทฯ
ซึ่งพิจารณาทั้งกิจกรรมที่เกิดขึ้นเป็นประจำและเกิดขึ้นเป็นครั้งคราว
ทั้งที่ควบคุมได้โดยตรงและโดยอ้อม ตลอดจนการพิจารณาถึงสภาพการทำงานทั้งที่เกิดตามปกติ
(Normal) ไม่ปกติ (Abnormal) และสภาพที่อาจเกิดเหตุรุนแรง (Emergency) โดยบริษัทฯ
ได้มีการกำหนดวิธี
การปรับปรุงแก้ไขประเด็นปัญหาสิ่งแวดล้อมและความเป็นอันตรายให้ทันสมัยอยู่เสมอ
สำหรับประเด็นปัญหาสิ่งแวดล้อมและความเป็นอันตรายที่มีนัยสำคัญ (Significant
Environmental Aspect and Risk Assessment)
บริษัทฯจะนำมาพิจารณาจัดลำดับความสำคัญ เพื่อกำหนดวัตถุประสงค์ เป้าหมาย
รวมทั้งจัดทำเป็นโครงการ ด้านสิ่งแวดล้อม อาชีวอนามัย และความปลอดภัย
เพื่อลดความเสี่ยงเหล่านั้นและการปรับปรุงอย่างต่อเนื่อง ทั้งนี้ ในปี 2559
ความเสี่ยงหลักและกลยุทธ์ในการจัดการความเสี่ยงตามแนวทางการพัฒนาอย่างยั่งยืนของบริษัทฯ
สามารถสรุปแบ่งออกเป็น 4 ด้าน ดังนี้

1.  ความเสี่ยงด้านกลยุทธ์ (Strategic Risk)

ความเสี่ยงที่เกี่ยวข้องกับการกำหนดแผนกลยุทธ์ แผนการดำเนินงาน
และการนำแผนดังกล่าวไปปฏิบัติอย่างไม่เหมาะสม นอกจากนี้
ความเสี่ยงด้านกลยุทธ์ยังรวมถึงการเปลี่ยนแปลงจากปัจจัยภายนอกและ ปัจจัยภายใน
อันส่งผลกระทบต่อการกำหนดกลยุทธ์หรือการดำเนินงาน เพื่อให้บรรลุวัตถุประสงค์หลัก
เป้าหมายและแนวทางการดำเนินงานขององค์กร

1.1 ความเสี่ยงจากการพัฒนาหรือขยายการลงทุน

หากโครงการลงทุนไม่ประสบความสำเร็จอาจส่งผลกระทบต่ออัตราผลตอบแทนจากการลงทุน
ซึ่งทางบริษัทได้ตระหนักถึงความสำคัญในเรื่องนี้ จึงได้มีการบริหารการจัดการดังนี้

-   ติดตามสภาวะเศรษฐกิจ สังคม นโยบายภาครัฐ และกฎหมายที่เกี่ยวข้องอย่างต่อเนื่อง

-   ศึกษาข้อมูลที่เกี่ยวข้องกับการประกอบธุรกิจอย่างละเอียดรอบคอบ วิเคราะห์ความเป็นไปได้
    และความคุ้มค่าของโครงการก่อนการตัดสินใจลงทุน โดยมุ่งเน้นที่จะพัฒนาธุรกิจใหม่ๆ
    ที่เกี่ยวเนื่องกับธุรกิจหลัก เพื่อสร้างความมั่นคง และการเติบโตแก่บริษัทฯ อย่างยั่งยืน

-   เตรียมความพร้อม และบุคลากร เพื่อรองรับการขยายการลงทุน

-   ยกระดับมาตรฐานการให้บริการ เพื่อสร้างความแตกต่าง

-   จัดหาแหล่งเงินทุนให้เพียงพอ และพิจารณาคัดเลือกผู้เข้าร่วมลงทุน
    เพื่อให้มั่นใจได้ว่าจะสามารถดำเนินธุรกิจร่วมกันอย่างยั่งยืนในระยะยาว

2.  ความเสี่ยงด้านการปฏิบัติการ (Operation Risk)

ความเสี่ยงที่เกี่ยวข้องกับการปฏิบัติงานของแต่ละกระบวนการ หรือกิจกรรมภายในองค์กร
รวมทั้งความเสี่ยงที่เกี่ยวข้องกับการบริหารจัดการข้อมูลด้านเทคโนโลยีสารสนเทศ
และข้อมูลความรู้ต่างๆ เพื่อให้การปฏิบัติงานบรรลุเป้าหมายที่กำหนด
ซึ่งความเสี่ยงด้านปฏิบัติการจะส่งผลกระทบต่อประสิทธิภาพของกระบวนการทำงาน
และการบรรลุวัตถุประสงค์หลักขององค์กรในภาพรวม

2.1 ความเสี่ยงจากการพัฒนาความสามารถของบุคลากรเพื่อรองรับการขยายธุรกิจ

หากบริษัทฯ ไม่สามารถเตรียมความพร้อมบุคลากร เพื่อรองรับการขยายตัวขององค์กร
อาจส่งผลให้ขาดโอกาสในการขยายธุรกิจ และส่งผลต่อความสามารถในการทำกำไรของกิจการได้

จากกลยุทธ์ของบริษัทฯ ในการที่จะเป็นผู้นำในการสร้างนวัตกรรมและมูลค่าเพิ่ม
โดยเน้นการเจริญเติบโตอย่างยั่งยืน บริษัทฯ ได้มีการพัฒนาโครงการลงทุนอย่างต่อเนื่อง
พร้อมทั้งได้มีการขยายการลงทุนไปยังบริษัทย่อย เพื่อให้การดำเนินธุรกิจของบริษัทฯ
เป็นไปอย่างมีประสิทธิภาพ บริษัทฯ จึงได้ให้ความสำคัญกับการพัฒนาความสามารถของพนักงาน
โดยการจัดทำแผนและจัดอบรมให้กับพนักงานในทุกหลักสูตรที่สำคัญและเกี่ยวข้องกับการดำเนินธุรกิจ
มีกระบวนการในการคัดเลือกสรรหาพนักงานที่มีศักยภาพ เพื่อให้เกิดความมั่นใจว่าบริษัทฯ
จะมีผู้บริหารและพนักงานที่มีคุณภาพ และเพียงพอต่อการขยายการดำเนินธุรกิจของบริษัทฯ
นอกจากนี้บริษัทฯ ได้มีการบริหารผลการปฏิบัติงานโดยใช้ดัชนีชี้วัดผลการดำเนินงาน (Key
Performance Index หรือ KPI)
ที่ถ่ายทอดลงมาตั้งแต่ระดับผู้บริหารจนถึงในระดับพนักงานปฏิบัติการต่างๆ
เพื่อให้การทำงานมีความสอดคล้องและเป็นไปในทิศทางเดียวกันกับเป้าหมายของบริษัทฯ

2.2 ความเสี่ยงต่อการเกิดเหตุกับระบบและโครงสร้างต่างๆ
ภายในศูนย์บริหารและจัดการกากอุตสาหกรรม จังหวัดสระบุรี (“ศูนย์ฯ”)

ความเสี่ยงจากการเกิดอุบัติภัยและภัยธรรมชาติต่างๆ อาทิ ไฟไหม้ เป็นต้น
รวมไปถึงความเสี่ยงจากการเกิดวินาศภัย อาจส่งผลเสียหายต่อทรัพย์สินและบุคคลากรของบริษัท
และทำให้การดำเนินงานของบริษัทฯ ต้องหยุดชะงักลงได้
ซึ่งทางบริษัทได้ตระหนักถึงความสำคัญในเรื่องนี้ จึงได้มีการบริหารการจัดการดังนี้

-   การประกันภัยเพื่อคุ้มครองความเสียหายที่อาจเกิดขึ้น

-   กำหนดระเบียบปฏิบัติงาน
    เรื่องการเตรียมความพร้อมและตอบสนองกรณีฉุกเฉินไว้อย่างชัดเจนตามข้อกำหนดระบบมาตรฐานการจัดการด้านสิ่งแวดล้อม
    อาชีวอนามัย และความปลอดภัย (ISO 14001:2004 & OHSAS 18001:2007 & TIS
    18001 : 2011)

-   มีการติดตาม เฝ้าระวัง และรายงานสถานการณ์อย่างใกล้ชิด
    สำหรับพื้นที่/กิจกรรมที่มีความเสี่ยง ซึ่งอาจจะได้รับความเสียหาย

-   จัดทำแผนงานเพื่อเตรียมความพร้อมในการป้องกันและลดการสูญเสียที่จะเกิดขึ้น รวมทั้งลด
    ผลกระทบต่อสิ่งแวดล้อมอาชีวอนามัย และความปลอดภัยที่อาจเกิดขึ้น

-   จัดฝึกอบรม/ฝึกซ้อมแผนการเตรียมความพร้อมและตอบสนองกรณีฉุกเฉิน

-   จัดเตรียมระบบน้ำสำรองให้มีปริมาณเพียงพอสำหรับใช้ดับเพลิงได้อย่างต่อเนื่องเป็นเวลาไม่น้อยกว่า
    30 นาที รวมถึงมีการตรวจสอบระบบน้ำสำรอง เป็นประจำทุกเดือน

2.3 ความเสี่ยงจากข้อจำกัดทางด้านการจัดหาที่ดินเพิ่มเติม

ที่ดินในศูนย์บริหารและจัดการ ของบริษัทฯ สามารถรองรับสิ่งปฏิกูลฯ ได้จำกัด ทำให้บริษัทฯ
อาจมีความเสี่ยงในการจัดหาที่ดินเพื่อให้บริการเพิ่มเติมเมื่อที่ดินที่มีอยู่ปัจจุบันได้ถูกฝังกลบทั้งหมดแล้ว

บริษัทฯ ได้ตระหนักถึงความเสี่ยงดังกล่าว
จึงได้กำหนดแนวทางในการดำเนินงานเพื่อควบคุมและป้องกันความเสี่ยงโดยมีการพัฒนากระบวนการจัดการกากอุตสาหกรรม
เพื่อยืดอายุพื้นที่หลุมฝังกลบ และเป็นการเพิ่มพื้นที่รองรับกากอุตสาหกรรมในอนาคตได้
ตลอดจนมีระยะเวลาเพียงพอในการสรรหาพื้นที่ที่เหมาะสม เพื่อใช้ในการขยายธุรกิจของบริษัทฯ
ต่อไป

2.4 ความเสี่ยงจากด้านการขนส่ง

หากบริษัทฯ ไม่มีการบริหารจัดการความเสี่ยงด้านการขนส่งที่ดี
อาจส่งผลกระทบต่อประสิทธิภาพของกระบวนการทำงานในขั้นตอนของการรับสิ่งปฏิกูลจากโรงงานของลูกค้ามากำจัดและฝังกลบ
และการบรรลุวัตถุประสงค์หลักขององค์กรในภาพรวม

บริษัทฯ ได้ตระหนักถึงความเสี่ยงดังกล่าว จึงได้มอบหมายให้บริษัท เบตเตอร์ เวิลด์ ทรานสปอร์ต
จำกัด ซึ่งเป็นบริษัทย่อย เป็นผู้บริหารและจัดการเกี่ยวกับการให้บริการรถขนส่ง
รวมทั้งจัดหาและว่าจ้างผู้ประกอบการขนส่งภายนอก
ตลอดจนกำหนดวิธีการในการดำเนินงานเพื่อควบคุมและป้องกันความเสี่ยงดังนี้

-   มีกระบวนการในการคัดเลือกสรรหาพนักงานขับรถ/ผู้รับเหมาะภายนอก (Vendor)
    ที่มีศักยภาพ และมีกระบวนการติดตาม ประเมินผล และการกำหนดสิ่งจูงใจต่างๆ
    เพื่อรักษาคุณภาพการปฏิบัติงาน

-   มีคู่มือปฏิบัติงานและมีการฝึกอบรมให้ความรู้ถึงความสำคัญของขั้นตอนการเคลื่อนย้ายและขนส่ง
    สิ่งปฏิกูล เพื่อให้มีความตระหนักถึงผลกระทบที่อาจเกิดขึ้น

-   เงื่อนไขข้อตกลงในสัญญากับผู้รับเหมาภายนอกระบุให้ปฏิบัติตามกฎหมาย ข้อบังคับ
    และระเบียบของหน่วยงานราชการทั้งที่มีอยู่แล้ว ตลอดจนที่จะมีขึ้นต่อไปทุกประการ
    รวมถึงให้ไล่เบี้ยเอาผิดกับผู้ที่ฝ่าฝืนหรือกระทำผิดไว้อย่างชัดเจน

-   มีการติดตั้งระบบ GPS ในรถขนส่งเพื่อใช้ติดตามและตรวจสอบเส้นทางการเดินรถ ความเร็ว
    ระยะเวลาในการขนส่งได้ตลอดเวลา และเพิ่มความปลอดภัยตลอดเส้นทาง

-   มีหน่วยงานฉุกเฉินที่จะคอยให้คำแนะนำและความช่วยเหลือต่างๆ แก่ผู้ขับรถ
    เพื่อช่วยลดผลกระทบที่อาจเกิดขึ้นให้เหลือน้อยที่สุด อย่างไรก็ตาม
    การให้บริการด้านกากอุตสาหกรรมของบริษัทฯ
    มีการให้บริการตามใบขออนุญาตตามที่ราชการออกให้
    ดังนั้นกากอุตสาหกรรมชนิดที่เป็นอันตรายสูง ไวไฟหรือที่ส่งผลกระทบต่อสิ่งแวดล้อม บริษัทฯ
    จะงดการให้บริการ จึงเป็นการลดโอกาสการที่จะเกิดความเสี่ยงจากลักษณะดังกล่าว

2.5 ความเสี่ยงด้านการทุจริต (Fraud Risk)

การทุจริตนับเป็นอุปสรรคสำคัญในการใช้ทรัพยากรขององค์กรให้เกิดประโยชน์สูงสุด
และอาจเกิดขึ้นได้ทุกเมื่อไม่ว่าองค์กรนั้นจะมีระบบควบคุมภายในที่ดีเลิศเพียงใด

บริษัทฯ ได้ตระหนักถึงความเสี่ยงดังกล่าว
จึงได้กำหนดแนวทางในการดำเนินงานเพื่อควบคุมและป้องกันความเสี่ยง ดังนี้

-   การนำหลักการกำกับดูแลกิจการที่ดี เป็นแนวทางในการดำเนินงานของบริษัทฯ
    เพื่อประโยชน์ต่อการดำเนินธุรกิจ และเป็นการเสริมสร้างความโปร่งใส
    ความมีประสิทธิภาพของฝ่ายบริหารจัดการ ซึ่งจะทำให้เกิดความเชื่อมั่นในกลุ่มผู้ถือหุ้น ผู้ลงทุน
    และผู้ที่เกี่ยวข้องทุกฝ่าย

-   การกำหนดจรรยาบรรณธุรกิจและนโยบายต่อต้านการให้สินบนและการคอร์รัปชั่น
    สำหรับกรรมการ ผู้บริหาร และพนักงาน ยึดถือปฎิบัติอย่างเคร่งครัด

-   การกำหนดโครงสร้างและอำนาจอนุมัติในการบริหารงานที่มีความชัดเจนและเหมาะสมเพื่อให้องค์กรบรรลุวัตถุประสงค์

-   การแต่งตั้งคณะอนุกรรมการบริหารความเสี่ยง
    รับผิดชอบทำหน้าที่ควบคุมดูแลกระบวนการบริหารความเสี่ยงโดยรวมให้อยู่ในระดับที่เหมาะสม

-   การจัดให้มีการควบคุมภายในอย่างมีประสิทธิภาพ

-   การแต่งตั้งคณะกรรมการตรวจสอบทำหน้าที่ควบคุมดูแล
    ติดตามให้บริษัทมีระบบการควบคุมภายในและการตรวจสอบภายในที่ความเหมาะสมและมีประสิทธิผล

-   การจัดตั้งฝ่ายตรวจสอบภายใน
    ทำหน้าที่ในการตรวจสอบและประเมินความเพียงพอของมาตรการควบคุมภายในที่กำหนด
    รวมถึงระบบงานที่มีผลกระทบสำคัญต่อการดำเนินงาน
    เพื่อให้มั่นใจว่าการดำเนินงานเป็นไปอย่างถูกต้อง โปร่งใส
    และปราศจากข้อขัดแย้งหรือประโยชน์ทับซ้อน

-   การแต่งตั้งคณะกรรมการสอบสวน เพื่อหาข้อเท็จจริงในมูลเหตุ
    ที่เกี่ยวข้องกับการทุจริตในหน้าที่ของพนักงาน และการกระทำ
    ความผิดอื่นใดที่ส่งผลกระทบต่อบริษัท

ทั้งนี้ บริษัทฯ ได้เข้าร่วมและได้รับการรับรองเป็นสมาชิกแนวร่วมปฏิบัติของภาคเอกชนไทย
ในการต่อต้านการทุจริต เมื่อวันที่ 22 เมษายน 2559

2.6 ความเสี่ยงด้านระบบความปลอดภัยของเทคโนโลยีสารสนเทศ

ด้วยความก้าวหน้าทางเทคโนโลยีที่มีการพัฒนาไปอย่างรวดเร็วและต่อเนื่อง
อาจมีโอกาสที่จะเกิดความเสี่ยงด้านความปลอดภัยของระบบสารสนเทศหรือจากภัยคุกคามทางด้านเทคโนโลยีต่างๆ
ที่อาจจะเกิดขึ้นจากความบกพร่องของระบบหรือจากความจงใจในการโจรกรรมข้อมูลของผู้ไม่ประสงค์ดี

บริษัทฯ ได้ตระหนักถึงความเสี่ยงดังกล่าว
จึงได้กำหนดแนวทางในการดำเนินงานเพื่อควบคุมและป้องกันความเสี่ยงโดยการกำหนดกฎระเบียบข้อบังคับเกี่ยวกับการใช้ระบบเทคโนโลยีสารสนเทศที่ใช้เป็นกรอบแนวทางในการป้องกันและจัดการความเสี่ยงที่เกี่ยวข้องกับความปลอดภัยของข้อมูลในทุกๆ
ด้าน สำหรับผู้บริหารและพนักงานทุกระดับ
เพื่อป้องกันความเสี่ยงจากการรับ-ส่งข้อมูลผ่านอุปกรณ์พกพา
และการกำหนดให้มีการประเมินความเสี่ยงด้านความปลอดภัยของข้อมูลในระบบงานที่สำคัญ
รวมทั้งมีการสื่อสารภายในเพื่อสร้างความตระหนักในเรื่องนี้อย่างต่อเนื่อง

3.  ความเสี่ยงด้านการเงิน (Financial Risk)

ความเสี่ยงที่เกี่ยวข้องกับการบริหารจัดการทางการเงิน
โดยอาจเป็นความเสี่ยงที่เกิดจากปัจจัยภายใน เช่น การบริหารจัดการด้านสภาพคล่อง ด้านเครดิต
ด้านเงินลงทุน หรือจากปัจจัยภายนอก เช่น การเปลี่ยนแปลงของอัตราดอกเบี้ย อัตราแลกเปลี่ยน
หรือความเสี่ยงที่คู่สัญญาไม่สามารถปฏิบัติตามภาระผูกพันที่ตกลงไว้อันส่งผลกระทบต่อการดำรงอยู่
รวมถึงส่งผลให้เกิดความเสียหายต่อองค์กร

3.1 ความเสี่ยงด้านเงินลงทุน

หากบริษัทฯ มีช่องทางการระดมทุนที่มีต้นทุนสูง
อาจมีผลกระทบต่อผลการดำเนินงานและกระแสเงินสดของบริษัท
รวมถึงอัตรากำไร/ผลตอบแทนที่ลดลง อาจมีผลกระทบต่อการขยายธุรกิจในอนาคต
หรือส่งผลต่อความเชื่อมั่นของสถาบันการเงิน

บริษัทฯ ได้ตระหนักถึงความเสี่ยงดังกล่าว
จึงได้กำหนดแนวทางในการดำเนินงานเพื่อควบคุมและป้องกันความเสี่ยง ดังนี้

-   สร้างความมั่นคงในสถานะทางการเงินและผลประกอบการ รวมถึงมีการบริหารหนี้สินอย่างมี

ประสิทธิภาพ

-   มีการใช้เครื่องมือทางการเงินที่เหมาะสม เพื่อไม่ให้กระทบต่อหนี้สินที่เพิ่มขึ้น

-   มีทางเลือกอื่นสำหรับการระดมเงินทุนที่นอกเหนือจากการกู้ยืม เช่น
    การหาผู้ร่วมลงทุนในโครงการใหม่

3.2 ความเสี่ยงด้านการเงินและสภาพคล่อง (Financial and Liquidity Risk)

หากบริษัทฯ ไม่มีการบริหารทางการเงินที่ดีอาจมีผลทำให้บริษัทขาดสภาพคล่องได้ บริษัทฯ
ได้ตระหนักถึงความเสี่ยงดังกล่าว
จึงได้กำหนดแนวทางในการดำเนินงานเพื่อควบคุมและป้องกันความเสี่ยงโดยกำหนดนโยบาย
การให้สินเชื่อที่รัดกุมและมีการติดตามเร่งรัดการชำระหนี้จากลูกหนี้อย่างสม่ำเสมอ
ตลอดจนมีการตรวจสอบดูแลอย่างใกล้ชิดจากฝ่ายบริหาร

3.3 ความเสี่ยงจากการให้บริษัทย่อยกู้ยืม

บริษัทฯ มีการอนุมัติวงเงินกู้ยืมให้กับบริษัทย่อย เพื่อเสริมสภาพคล่องให้กับธุรกิจ
และเป็นทุนในการดำเนินงาน ซึ่งอาจมีปัญหาในการชำระคืนเงินกู้ยืมของบริษัทย่อย บริษัทฯ
ได้ตระหนักถึงความเสี่ยงดังกล่าว
จึงได้กำหนดแนวทางในการดำเนินงานเพื่อควบคุมและป้องกันความเสี่ยงในการดำเนินงานของบริษัทย่อยโดยการส่งตัวแทนของบริษัทเข้าเป็นกรรมการในบริษัทย่อย
เพื่อกำหนดนโยบายและควบคุมดูแลการดำเนินธุรกิจของบริษัทย่อยอย่างใกล้ชิด
รวมทั้งติดตามการชำระหนี้และดอกเบี้ยให้แก่บริษัทฯ ตามกำหนด

4.  ความเสี่ยงด้านกฏระเบียบ (Compliance Risk)

ความเสี่ยงที่เกี่ยวข้องกับการปฏิบัติตามกฎระเบียบ ข้อบังคับของหน่วยงานกำกับดูแล
รวมทั้งความเสี่ยงที่เกี่ยวกับกฎหมายต่างๆ ที่เกี่ยวข้องกับการดำเนินธุรกิจของบริษัท
ซึ่งเมื่อมีความเสี่ยงด้านนี้เกิดขึ้น จะส่งผลกระทบต่อชื่อเสียงและภาพลักษณ์ขององค์กรโดยรวม

4.1 ความเสี่ยงด้านกฏหมาย และนโยบายภาครัฐ

การจัดการกากอุตสาหกรรมที่ไม่ถูกวิธี
ทำให้เกิดปัญหาการลักลอบทิ้งกากอุตสาหกรรมที่จะส่งผลเสียหายให้กับเศรษฐกิจของประเทศ

ทั้งนี้ บริษัทมีการประกอบธุรกิจหลักในด้านธุรกิจการบริหารจัดการกากอุตสาหกรรม
ซึ่งเป็นธุรกิจปลายน้ำ
ที่พิจารณาการเจริญเติบโตโดยอ้างอิงจากการเจริญเติบโตทางเศรษฐกิจโดยเฉพาะการเจริญเติบโตทางภาคอุตสาหกรรม
ตลอดจนความสอดคล้องกับยุทธศาสตร์ของกระทรวงอุตสาหกรรมที่เป็นผู้กำกับดูแลโรงงานอุตสาหกรรมทั่วประเทศ
นั่นคือ การส่งเสริมอุตสาหกรรม การรับผิดชอบต่อสังคม
และบริหารจัดการทรัพยากรและสิ่งแวดล้อมอย่างสมดุล
ที่มีวัตถุประสงค์เพื่อกำหนดให้ภาคอุตสาหกรรมมีการใช้ประโยชน์และการบริหารจัดการทรัพยากรธรรมชาติและสิ่งแวดล้อมที่ยั่งยืน

หากบริษัทฯ มิได้ตรวจสอบข้อกฏหมายที่เกี่ยวข้อง
รวมถึงแนวโน้มการเปลี่ยนแปลงของข้อกำหนดและนโยบายภาครัฐให้ถี่ถ้วนก่อนการตัดสินใจลงทุน
อาจส่งผลกระทบให้อัตราผลตอบแทนการลงทุน/การเติบโตของกำไรลดลงได้ บริษัทฯ
ได้ตระหนักถึงความเสี่ยงดังกล่าว
จึงได้กำหนดแนวทางในการดำเนินงานเพื่อควบคุมและป้องกันความเสี่ยง ดังนี้

-   ให้ความสำคัญในการตรวจสอบถึงข้อจำกัดทางกฎหมายต่างๆ
    ที่เกี่ยวข้องอย่างละเอียดก่อนการตัดสินใจลงทุน

-   ดำเนินการบริหารจัดการกากอุตสาหกรรมให้ถูกต้องตามหลักวิชาการ

-   มีการวางแผนและเตรียมมาตรการรองรับการเปลี่ยนแปลง

-   การให้ความร่วมมือกับหน่วยงานของรัฐ และในการบำบัด
    กำจัดกากอุตสาหกรรมที่มีการลักลอบทิ้งในที่สาธารณะ ให้ได้รับการจัดการอย่างถูกวิธี

4.2 ความเสี่ยงด้านความเชื่อมั่นในคุณภาพการให้บริการและการประกันความรับผิด

บริษัทฯ ได้ให้ความสำคัญต่อการสร้างความเชื่อมั่นด้านคุณภาพตลอดกระบวนการ
โดยมีระบบติดตามตรวจสอบในเชิงป้องกันอย่างเข้มงวด ตั้งแต่การยืนยันการให้บริการ
การจัดหารถและภาชนะบรรจุ การรวบรวม ขนส่ง
บำบัดและกำจัดกากอุตสาหกรรมตามมาตรฐานระบบคุณภาพ ISO 9001 จนเสร็จสิ้นกระบวนการ
มีการกำหนดเป้าหมายการให้บริการเพื่อให้ผู้ใช้บริการเกิดความพึงพอใจสูงสุดภายใต้การกำหนดให้ข้อร้องเรียนลูกค้าเป็นศูนย์
(Zero Customer Complain) ซึ่งเป็นกลยุทธ์ที่พนักงานทุกคนปฏิบัติตามด้วยจิตสำนึกด้านคุณภาพ
รวมทั้งมีกระบวนการตรวจสอบจากทีมตรวจสอบภายใน (Internal Audit) และภายนอก
(External Audit) อย่างสม่ำเสมอ
เพื่อทำให้มั่นใจได้ว่ากระบวนการและขั้นตอนการกำกับดูแลด้านคุณภาพบริการจะได้รับการปฏิบัติอย่างเคร่งครัดและต่อเนื่อง
ซึ่งบริษัทฯเชื่อมั่นว่าจะสามารถรักษาความพึงพอใจของลูกค้าด้านคุณภาพการให้บริการไว้ได้ตลอดไป
สำหรับมาตรการเชิงรับ บริษัทฯได้ทำข้อตกลงการประกันความรับผิดกับลูกค้าผู้ใช้บริการ
(Liability) เพื่อกำหนดขอบเขตความรับผิดชอบที่ชัดเจนตามที่กฎหมายกำหนด
(ประกาศกระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548)

4.3 ความเสี่ยงด้านความปลอดภัยอาชีวอนามัย สิ่งแวดล้อม และชุมชน

บริษัทฯ ได้กำหนดนโยบายความปลอดภัย สิ่งแวดล้อมและความรับผิดชอบต่อสังคมอย่างชัดเจน
โดยเน้นการให้ความสำคัญตั้งแต่กระบวนขนส่ง การบำบัดและกำจัดกากอุตสาหกรรม
รวมทั้งระบบควบคุมและเฝ้าระวังผลกระทบด้านสิ่งแวดล้อมและความเสี่ยง
ซึ่งรวมถึงมีการจัดการขั้นตอนการปฏิบัติงานและปรับปรุงให้ทันสมัยอยู่เสมอ มีการให้ความรู้
ความเข้าใจกับพนักงานทุกระดับด้วยการจัดการฝึกอบรมด้านความปลอดภัยและสิ่งแวดล้อมเป็นประจำอย่างต่อเนื่อง
บริษัทฯ
ยังได้ส่งเสริมให้มีกิจกรรมต่างๆเพื่อป้องกันผลกระทบด้านสิ่งแวดล้อมและความเสี่ยงจากการปฏิบัติงาน
อาทิเช่น การร่วมกันประเมินผลกระทบด้านสิ่งแวดล้อมและความเสี่ยง กิจกรรมการตรวจพื้นที่ 5 ส
เพื่อค้นหาจุดเสี่ยงและทำการแก้ไขปรับปรุงให้เกิดความปลอดภัย
กิจกรรมเพื่อสร้างความตระหนักด้านความปลอดภัยภายใต้เป้าหมายอุบัติเหตุเป็นศูนย์ฯ (Zero
Accident) ได้แก่ กิจกรรม Morning Meeting กิจกรรมตั้งสติก่อนเริ่มงาน (KYT)
รวมทั้งการเตรียมความพร้อมและตอบสนองกรณีฉุกเฉินต่างๆ เช่น
การฝึกซ้อมดับเพลิงและอพยพหนีไฟ การฝึกซ้อมกรณีกากอุตสาหกรรมหกหล่น / รั่วไหล
โดยครอบคลุมทุกพื้นที่การปฏิบัติงานที่อาจเกิดเหตุฉุกเฉินดังกล่าว เป็นต้น
ซึ่งผลลัพธ์ของการดำเนินโครงการต่างๆ ทำให้อุบัติเหตุมีแนวโน้มลดลง
บุคลากรสามารถปฏิบัติงานได้เต็มประสิทธิภาพและตอบสนองความต้องการของลูกค้าผู้ใช้บริการได้ตามเป้าหมาย

สำหรับการดำเนินงานด้านสิ่งแวดล้อมและมวลชนสัมพันธ์นั้น บริษัทฯ
มีการตรวจวัดและติดตามคุณภาพอากาศ ดิน และน้ำทั้งภายในและภายนอกบริษัทฯ
เป็นประจำอย่างต่อเนื่อง เพื่อเฝ้าระวังผลกระทบด้านสิ่งแวดล้อมที่อาจเกิดกับชุมชนใกล้เคียง
ตลอดจนมีการนำเทคโนโลยีที่ทันสมัยมาใช้ในการจัดการด้านสิ่งแวดล้อมเพื่อป้องกันและลดมลพิษที่อาจเกิดขึ้นจากการดำเนินงาน
รวมถึงเทคโนโลยีเพื่อประหยัดและเพิ่มประสิทธิภาพการใช้ทรัพยากร ได้แก่
โครงการประหยัดทรัพยากรธรรมชาติ(ลดการใช้น้ำมันเชื้อเพลิง ไฟฟ้า และกระดาษ)
การติดตั้งระบบบำบัดอากาศในกระบวนการปรับเสถียร ระบบบำบัดน้ำเสีย(น้ำชะกากอุตสาหกรรม)
และการนำน้ำที่ผ่านการบำบัดกลับมา ใช้ประโยชน์ใหม่โดยไม่ปล่อยออกสู่ภายนอก

นอกจากนี้ บริษัทฯ ได้นำหลัก 7
ประการของการดำเนินงานที่มีความรับผิดชอบต่อสังคมมาปฏิบัติโดยได้
เข้าร่วมและได้รับรางวัลคุณภาพ “CSR-DIW Continuous Award 2016”
ภายใต้โครงการส่งเสริมโรงงานอุตสาหกรรม
ให้มีความรับผิดชอบต่อสังคมและอยู่ร่วมกับชุมชนได้อย่างยั่งยืน
เพื่อสร้างความตระหนักและการมีส่วนร่วมด้านการดำเนินงานที่มีความรับผิดชอบต่อสังคม
รวมไปถึงการสร้างเครือข่ายด้านความรับผิดชอบต่อสังคม(CSR) ซึ่งบริษัทฯ
มีนโยบายที่จะดำเนินการกิจกรรมดังกล่าวอย่างต่อเนื่อง

4.4 ความเสี่ยงจากข้อพิพาททางกฏหมาย

4.4.1 เมื่อวันที่ 16 มิถุนายน 2552 ศาลปกครองกลางได้รับคำฟ้องของผู้ฟ้องคดี
ซึ่งได้ยื่นฟ้องต่อศาลปกครองกล่าวหานายกรัฐมนตรี ว่าปฏิบัติหน้าที่ล่าช้า ตามความนัยมาตรา 9
วรรคแรก(2) ของพระราชบัญญัติจัดตั้งศาลปกครอง และวิธีพิจารณาคดีปกครอง พ.ศ. 2542
โดยศาลเห็นว่า บริษัทฯ อาจได้รับผลกระทบจากคำพิพากษาของศาลจึงได้กำหนดให้บริษัทฯ
เป็นคู่กรณีฝ่ายที่ 3 และให้เรียกว่าเป็นผู้ถูกฟ้องคดีที่ 4
ทั้งนี้ผู้ฟ้องคดีได้มีคำขอให้ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
เพื่อขอให้ยุติการดำเนินการบ่อฝังกลบไว้ เป็นการชั่วคราว ตามคดีหมายเลขดำที่ 863/2552
รวมไปกับคำฟ้องด้วย ต่อมาเมื่อวันที่ 8 ธันวาคม 2552
ศาลปกครองกลางได้มีคำสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราว
ก่อนการพิพากษา โดยให้เหตุผลว่ายังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบกากขยะอุตสาหกรรมแต่อย่างใด
และยังไม่มีเหตุผลเพียงพอ
ที่ศาลจะนำมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดีมาใช้ได้

เมื่อวันที่ 27 กันยายน พ.ศ. 2556 ศาลปกครองกลางได้มีคำพิพากษายกฟ้องแล้ว
โดยให้เหตุผลประกอบ คำวินิจฉัยว่า “จากผลการตรวจสอบกิจการของบริษัทฯ
โดยหน่วยงานราชการที่เกี่ยวข้องประกอบด้วย กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม และกระทรวงสาธารณสุขนั้น ไม่สามารถยืนยันได้ว่า
การประกอบกิจการของบริษัทฯ
ก่อให้เกิดการแพร่กระจายของมลพิษในวงกว้างซึ่งหากปล่อยไว้จะส่งผลกระทบ
อย่างร้ายแรงต่อสุขภาพอนามัยของประชาชน
จึงยังไม่มีเหตุที่จะเพิกถอนหรือพักใช้ใบอนุญาตประกอบกิจการของบริษัทฯ
ดังนั้นการที่ผู้ถูกฟ้องคดีทั้งสามไม่ได้มีคำสั่งเพิกถอนหรือพักใช้ใบอนุญาตของบริษัทฯ
จึงไม่เป็นการละเลย ต่อหน้าที่ตามที่กฎหมายกำหนดให้ต้องปฏิบัติหรือปฏิบัติหน้าที่ล่าช้าเกินสมควร”
ตามคำพิพากษาศาลปกครองกลางคดีหมายเลขแดงที่ 1548/2556 ซึ่งทางฝ่ายผู้ฟ้องคดี (ฝ่ายโจทก์)
ไม่เห็นพ้องด้วยกับคำพิพากษาศาลปกครองกลาง
จึงได้ยื่นอุทธรณ์คดีต่อศาลปกครองสูงสุดตั้งแต่เมื่อวันที่ 26 ตุลาคม พ.ศ. 2556
และผู้ถูกฟ้องทุกฝ่ายรวมทั้งบริษัทฯ
ได้ยื่นคำแก้อุทธรณ์คดีดังกล่าวต่อศาลปกครองสูงสุดอย่างครอบคลุมครบถ้วน
เพื่อขอให้ศาลปกครองสูงสุดมีคำพิพากายืนตามศาลปกครองกลาง โดยให้ยกฟ้องอุทธรณ์ของผู้ฟ้องคดี
ซึ่งศาลปกครองสูงสุดได้รับคำแก้อุทธรณ์ของบริษัทฯ ไว้พิจารณาแล้ว

เมื่อวันที่ 15 พฤศจิกายน พ.ศ. 2559
ศาลปกครองสูงสุดได้มีคำพิพากษายกฟ้องยืนตามคำพิพากษาของศาลปกครองกลาง
ตามคดีหมายเลขแดงที่ อ.1121/2559 และคดีนี้ได้ถึงที่สุดแล้ว

4.4.2 เมื่อวันที่ 30 ธันวาคม 2553 ได้มีกลุ่มบุคคลฟ้องคดีต่อศาลแพ่ง ตามคดีหมายเลขดำที่
4906/2553 โดยกล่าวหาว่าบริษัทฯ กระทำละเมิด ทำให้ผู้ฟ้องคดีได้รับความเสียหาย
จึงขอให้ศาลมีคำพิพากษาให้บริษัทฯ ชดใช้ค่าเสียหายรวมกันเป็นเงินทั้งสิ้น 2,006 ล้านบาทเศษ
และมีคำสั่งห้ามมิให้บริษัทฯ ประกอบกิจการทั้งปวง อันเป็นการก่อให้เกิดมลพิษ
หรืออันเป็นการสร้างเหตุเดือดร้อนรำคาญแก่ผู้ฟ้องคดีอีกต่อไป
และโจทก์ได้สืบพยานไปบ้างแล้วประมาณ 130 ปาก
แต่โจทก์ยังประสงค์จะสืบพยานที่เหลือต่ออีกประมาณ 10 ปาก
แต่เนื่องจากวันที่กำหนดกันไว้เดิมนั้นไม่เพียงพอ ศาลจึงได้กำหนดนัดสืบพยานโจทก์- จำเลย
เพิ่มเติมอีก 10 นัด โดยเป็นของโจทก์รวม 4 นัด คือระหว่างวันที่ 14 - 17 กุมภาพันธ์ 2560
และสืบพยานจำเลยรวม 6 นัด คือวันที่ 28 กุมภาพันธ์ 2560 และระหว่าง 1-3 มีนาคม 2560,
และระหว่างวันที่ 14-15 มีนาคม 2560
โดยเมื่อสืบพยานทั้งสองฝ่ายเสร็จสิ้นแล้วศาลจึงจะสรุปสำนวนและมีคำพิพากษาคดีนี้ต่อไป

ที่ปรึกษากฎหมายของบริษัทฯ ได้ให้ความเห็นเกี่ยวกับผลของคดีนี้ว่า
กลุ่มบุคคลที่ฟ้องต่อศาลแพ่งในคดีนี้ เป็นกลุ่มบุคคลเดียวกันกับที่ฟ้องในคดีศาลปกครอง
โดยได้นำเอาข้อเท็จจริงเดิมที่ศาลปกครองสูงสุดได้มีคำพิพากษายกฟ้องยืนตามคำพิพากษาของศาลปกครองกลางมาเป็นมูลเหตุในการฟ้องคดีแพ่งอีก
ซึ่งศาลแพ่งน่าจะมีคำพิพากษายกฟ้องเพราะคำฟ้องของโจทก์เป็นฟ้องที่ไม่ชอบด้วยกฎหมายและเสียสิทธิที่จะฟ้องคดีนี้
เนื่องจากการฟ้องคดีได้ล่วงเลยเกินกว่าเวลาที่กฎหมายกำหนด
ประกอบกับศาลปกครองกลางได้เคยมีคำวินิจฉัยแล้วว่ายังไม่ปรากฏหลักฐานยืนยันว่าการประกอบกิจการของบริษัทฯ
ที่ผ่านมา ได้กระทำการฝ่าฝืนกฎหมาย ก่อให้เกิดมลพิษ
หรือสร้างเหตุเดือดร้อนรำคาญแก่ชุมชนข้างเคียง
อันเป็นมูลเหตุของการละเมิดตามฟ้องแต่อย่างใดทั้งสิ้น

4.1 ที่ดิน อาคาร และอุปกรณ์

ณ วันที่ 31 ธันวาคม 2559 บริษัทฯ และบริษัทย่อย มีที่ดิน อาคาร และอุปกรณ์ ดังนี้

+-------------------------+--------------+---------------+------------+
| รายละเอียด               | ม            | ลักษณะกรรมสิทธิ์  | ภาระผูกพัน   |
|                         | ูลค่าทางบัญชีสุทธิ |               |            |
|                         |              |               |            |
|                         | (ล้านบาท)     |               |            |
+-------------------------+--------------+---------------+------------+
| ที่ดิน                     | 136.49       | บริษัทเป็นเจ้าของ | ติดภาระ     |
|                         |              |               | จำนอง^(1/) |
+-------------------------+--------------+---------------+------------+
|                         | 230.25       | บริษ           | ไม่มี        |
|                         |              | ัทย่อยเป็นเจ้าของ |            |
+-------------------------+--------------+---------------+------------+
| ที่ดิน                     | 10.26        | บริษัทเป็นเจ้าของ | ติดภาระ     |
| ซึ่งเป็นที่ตั้งหลุมฝังกลบสิ่งปฏิกูลฯ |              |               | จำนอง^(1/) |
| ที่เป็นอันตราย              |              |               |            |
+-------------------------+--------------+---------------+------------+
| หลุมฝังกลบสิ่งปฏิกูลฯ         | 511.73       | บริษัทเป็นเจ้าของ |            |
+-------------------------+--------------+---------------+------------+
| อาคารสำนักงาน            | 535.21       | บริษัทเป็นเจ้าของ | ติดภาระ     |
|                         |              |               | จำนอง^(1/) |
| (ที่ศูนย์บริหารและจัดการฯ)    |              |               |            |
+-------------------------+--------------+---------------+------------+
| เครื่องจักรและอุปกรณ์        | 392.13       | บริษัทเป็นเจ้าของ | ติดภาระ     |
|                         |              |               | จำนอง^(1/) |
+-------------------------+--------------+---------------+------------+
|                         | 73.37        | บริษ           | ไม่มี        |
|                         |              | ัทย่อยเป็นเจ้าของ |            |
+-------------------------+--------------+---------------+------------+
| เครื่องใช้สำนักงาน          | 18.56        | บริษัทเป็นเจ้าของ | ไม่มี        |
+-------------------------+--------------+---------------+------------+
|                         | 4.85         | บริษ           | ไม่มี        |
|                         |              | ัทย่อยเป็นเจ้าของ |            |
+-------------------------+--------------+---------------+------------+
| ยานพาหนะ                | 25.85        | บริษัทเป็นเจ้าของ | ติดภ        |
|                         |              |               | าระตามสัญญา |
|                         |              |               | เช่าซื้อ^(2/) |
+-------------------------+--------------+---------------+------------+
|                         | 185.71       | บริษ           | ติดภ        |
|                         |              | ัทย่อยเป็นเจ้าของ | าระตามสัญญา |
|                         |              |               | เช่าซื้อ^(2/) |
+-------------------------+--------------+---------------+------------+
| งานระหว่างก่อสร้าง         | 461.29       | บริษัทเป็นเจ้าของ | ไม่มี        |
+-------------------------+--------------+---------------+------------+
|                         | 1,101.84     | บริษ           | ไม่มี        |
|                         |              | ัทย่อยเป็นเจ้าของ |            |
+-------------------------+--------------+---------------+------------+
| รวม                     | 3,687.54     |               |            |
+-------------------------+--------------+---------------+------------+

^(1/) ที่ดิน เครื่องจักรและอุปกรณ์ส่วนหนึ่งถูกใช้ค้ำประกันเงินกู้ยืมธนาคารพาณิชย์ ซึ่งมียอดคงค้าง
ณ วันที่ 31 ธ.ค. 2559 จำนวน 469.77 ล้านบาท

^(2/) ยานพาหนะส่วนหนึ่งถูกใช้เป็นหลักประกันกู้ยืมตามสัญญาเช่าซื้อ ซึ่งมียอดคงค้าง ณ วันที่ 31
ธ.ค. 2559 จำนวน 266.90 ล้านบาท

4.2 ที่ดิน อาคาร และอุปกรณ์ภายใต้สัญญาการใช้สิทธิ-สุทธิ

  ณ วันที่ 31 ธันวาคม 2559 บริษัทฯ มีที่ดิน อาคาร และอุปกรณ์ภายใต้สัญญาใช้สิทธิ-สุทธิ ดังนี้

  (หน่วย : ล้านบาท)

+------------------------+--------------+-----------------+----------+
| รายการ                 | ม            | ลักษณะกรรมสิทธิ์    | ภาระผูกพัน |
|                        | ูลค่าทางบัญชีสุทธิ |                 |          |
|                        |              |                 |          |
|                        | (ล้านบาท)     |                 |          |
+------------------------+--------------+-----------------+----------+
|   ส่วนปรับปรุงอาคารโรงงาน |   10.46      | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   เครื่องจักรและอุปกรณ์     | 27.57        | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   เครื่องใช้สำนักงาน       | 0.01         | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   งานระหว่างก่อสร้าง      | 0.90         | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   รวม                  | 38.94        |                 |          |
+------------------------+--------------+-----------------+----------+

4.3 รายละเอียดของสัญญาที่สำคัญ

4.3.1 สัญญาเช่าพื้นที่สำนักงาน

สรุปสัญญาเช่าพื้นที่สำนักงาน ซึ่งบริษัทฯ เช่าเพื่อใช้เป็นที่ตั้งสำนักงานใหญ่ โดยมีสรุปรายละเอียด
ของสัญญาเช่า ดังนี้

  คู่สัญญา : นายสมชาย ธนบัตรชัย (ในฐานะ “ผู้ให้เช่า”) ซึ่งไม่เป็นบุคคลที่เกี่ยวโยงกัน
  กับบริษัทฯ

  : บริษัท เบตเตอร์ เวิลด์ กรีน จำกัด (มหาชน) (ในฐานะ “ผู้เช่า”)

  สถานที่เช่า : อาคารเลขที่ 2674/1 ซอยไดรฟ์อิน ซอย 2 ถ.ลาดพร้าว แขวงคลองจั่น
  เขตบางกะปิ กรุงเทพฯ มีพื้นที่ใช้สอยรวมประมาณ 1,084 ตารางเมตร

  ระยะเวลา : 3 ปี ตั้งแต่วันที่ 30 เมษายน 2557 ถึง 30 เมษายน 2560

  อัตราค่าเช่า : 50,000 บาทต่อเดือน สำหรับพื้นที่เช่าทั้งอาคาร
  (ไม่รวมค่าใช้จ่ายสาธารณูปโภค ซึ่งบริษัทฯ มีหน้าที่จ่ายตามค่าใช้จ่ายที่เกิดขึ้นจริง)

  เงื่อนไขการต่อสัญญา: ไม่ได้ระบุไว้ในสัญญา

  คู่สัญญา : นายตรงทัก ศรีอมร (ในฐานะ “ผู้ให้เช่า”) ซึ่งไม่เป็นบุคคลที่เกี่ยวโยงกัน กับบริษัทฯ

  : บริษัท เบตเตอร์ เวิลด์ กรีน จำกัด (มหาชน) (ในฐานะ “ผู้เช่า”)

  สถานที่เช่า : อาคารเลขที่ 2728,2730 ซอยไดรฟ์อิน ซอย 2 ถ.ลาดพร้าว แขวงคลองจั่น
  เขตบางกะปิ กรุงเทพฯ มีพื้นที่ใช้สอยรวมประมาณ 576 ตารางเมตร

  ระยะเวลา : 3 ปี ตั้งแต่วันที่ 1 ธันวาคม 2557 ถึง 31 ธันวาคม 2560

  อัตราค่าเช่า : 40,000 บาทต่อเดือน สำหรับพื้นที่เช่าทั้งอาคาร
  (ไม่รวมค่าใช้จ่ายสาธารณูปโภค ซึ่งบริษัทฯ มีหน้าที่จ่ายตามค่าใช้จ่ายที่เกิดขึ้นจริง)

  เงื่อนไขการต่อสัญญา: ไม่ได้ระบุไว้ในสัญญา

4.3.2 สัญญากับลูกค้า

บริษัทฯ มีนโยบายที่จะทำสัญญาให้บริการบำบัดและกำจัดสิ่งปฏิกูลฯ กับลูกค้า
ซึ่งโดยปกติสัญญาจะมีกำหนดระยะเวลา 1 ปีนับจากวันที่ลงนามในสัญญา
และสามารถต่ออายุสัญญาได้คราวละ 12 เดือน ทั้งนี้ลูกค้าตกลงที่จะส่งสิ่งปฏิกูลฯ ให้แก่บริษัทฯ
ตามประเภทและชนิดที่ระบุไว้ในใบเสนอราคา และจะแยกสิ่งปฏิกูลฯ แต่ละ

ประเภทมิให้ปะปนหรือผสมเข้าด้วยกัน มิฉะนั้น
ลูกค้าจะต้องเป็นผู้รับผิดชอบและชดใช้ความเสียหายที่เกิดขึ้น
อันเนื่องจากเหตุดังกล่าวในขณะที่บริษัทฯ ตกลงที่จะจัดหายานพาหนะในการขนส่งสิ่งปฏิกูลฯ
จากสถานประกอบการของลูกค้ามายังศูนย์บริหารและจัดการฯ ของบริษัทฯ
รวมทั้งจะปฏิบัติตามสัญญาให้บริการด้วยความระมัดระวังและปฏิบัติตามหลักการและสอดคล้องกับกฎหมายตลอดจนข้อบังคับและกฎระเบียบของหน่วยงานราชการ

4.3.3 สัญญากับผู้ประกอบการให้บริการขนส่งสิ่งปฏิกูลฯ

บริษัทฯ และ BWT ซึ่งเป็นบริษัทย่อย มีการทำสัญญาจ้างขนย้ายสิ่งปฏิกูลฯ
กับผู้ประกอบการขนส่งภายนอกทุกราย โดยมีกำหนดระยะเวลาของสัญญาเป็นเวลา 3
ปีนับจากวันที่ลงนามในสัญญา ทั้งนี้ ผู้ประกอบการขนส่งภายนอกตกลงรับจ้างขนย้ายสิ่งปฏิกูลฯ
จากสถานประกอบการที่บริษัทหรือ BWT กำหนดมายัง ศูนย์บริหารและจัดการฯ ของบริษัทฯ
โดยจะปฏิบัติตามกฎหมายข้อบังคับ และระเบียบของหน่วยงานราชการ
ทั้งที่มีอยู่แล้วและหรือที่จะมีขึ้นต่อไปทุกประการ
รวมทั้งจะใช้ความระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯ
ดังกล่าว และหากเกิดความเสียหายขึ้น
ผู้ประกอบการขนส่งภายนอกยินยอมที่จะรับผิดชอบและชดใช้ค่าเสียหายดังกล่าวทั้งหมดแต่เพียงผู้เดียว

4.3.4 สัญญากับกรมโรงงานอุตสาหกรรม กระทรวงอุตสาหกรรม

บริษัท อัคคีปราการ จำกัด ซึ่งเป็นบริษัทย่อยที่ได้รับสัมปทานสิทธิในการบริหารและประกอบการ
ศูนย์บริหารจัดการวัสดุเหลือใช้อุตสาหกรรม ( เตาเผาขยะอุตสาหกรรม ) จังหวัดสมุทรปราการ
ร่วมกับกรมโรงงานอุตสาหกรรม
โดยกรมโรงงานอุตสาหกรรมระบุที่จะให้การสนับสนุนมาตรการต่างๆ
ตลอดจนกฎระเบียบหรือข้อบังคับที่จะสามารถสนับสนุนให้การบริหารและประกอบการบรรลุวัตถุประสงค์ในการกำจัดของเสียอันตรายของประเทศ
สามารถสรุปรายละเอียดได้ดังนี้

  คู่สัญญา : กรมโรงงานอุตสาหกรรม (ในฐานะ “ผู้ให้เช่า”)

  : บริษัท อัคคีปราการ จำกัด (ในฐานะ “ผู้เช่า”)

สถานที่เช่า : ศูนย์บริหารจัดการวัสดุเหลือใช้อุตสาหกรรม

(เตาเผาขยะอุตสาหกรรม) บางปู จังหวัดสมุทรปราการ

เลขที่ 792 หมู่ที่ 2 ซอย 1ซี/1 นิคมอุตสาหกรรมบางปู

ถนนสุขุมวิท ตำบลบางปูใหม่ อำเภอเมืองสมุทรปราการ จังหวัดสมุทรปราการ

ระยะเวลา : 20 ปี

ผลประโยชน์ตอบแทนให้แก่ภาครัฐ : ปีที่ 1-5 เป็นจำนวนเงินรวม 45,000,000 บาท

ปีที่ 6-10 เป็นจำนวนเงินรวม 65,000,000 บาท

ปีที่ 11-15 เป็นจำนวนเงินรวม 80,000,000 บาท

ปีที่ 16-20 เป็นจำนวนเงินรวม 110,000,000 บาท

เงื่อนไขการต่อสัญญา : สามารถต่อขยายสัญญาได้อีก

4.4 นโยบายการลงทุนของบริษัทฯ

นโยบายการลงทุนในบริษัทฯ ร่วมหรือบริษัทย่อย

บริษัทฯ จะพิจารณาลงทุนในธุรกิจที่เกื้อหนุน และเอื้อประโยชน์ต่อการทำธุรกิจของบริษัทฯ
หรือเป็นธุรกิจที่อยู่ในอุตสาหกรรมที่มีแนวโน้มเจริญเติบโตในอนาคต
ทั้งนี้บริษัทจะคำนึงถึงอัตราผลตอบแทนที่ได้รับจากการลงทุนเพื่อประโยชน์ ต่อผู้ถือหุ้นของบริษัทฯ
เป็นสำคัญ โดยบริษัทฯ จะควบคุมดูแลด้วยการส่งกรรมการ และ/หรือผู้ที่ได้รับมอบหมายของบริษัทฯ
เข้าไปเป็นตัวแทนตามสัดส่วนการถือหุ้น และหากเป็นบริษัทร่วมบริษัทฯ
จะไม่เข้าไปควบคุมดูแลมากนักเพียงแต่จะส่งผู้ที่ได้รับมอบหมายของบริษัทฯ
เข้าไปเป็นกรรมการในบริษัทฯ นั้นๆ ทั้งนี้จำนวนผู้ที่ได้รับมอบหมายของบริษัทฯ
ที่เข้าไปเป็นกรรมการจะขึ้นอยู่กับสัดส่วนการถือหุ้น

1.เมื่อวันที่ 16 มิถุนายน 2552 ศาลปกครองกลางได้รับคำฟ้องของผู้ฟ้องคดี
ซึ่งได้ยื่นฟ้องต่อศาลปกครองกล่าวหานายกรัฐมนตรี ว่าปฏิบัติหน้าที่ล่าช้า ตามความนัยมาตรา 9
วรรคแรก(2) ของพระราชบัญญัติจัดตั้ง ศาลปกครองและวิธีพิจารณาคดีปกครอง พ.ศ. 2542
โดยศาลเห็นว่า บริษัทฯ อาจได้รับผลกระทบจากคำพิพากษาของศาลจึงได้กำหนดให้บริษัทฯ
เป็นคู่กรณีฝ่ายที่ 3 และให้เรียกว่าเป็นผู้ถูกฟ้องคดีที่ 4 ทั้งนี้ผู้ฟ้องคดีได้มีคำขอให้
ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
เพื่อขอให้ยุติการดำเนินการบ่อฝังกลบไว้ เป็นการชั่วคราว ตามคดีหมายเลขดำที่ 863/2552
รวมไปกับคำฟ้องด้วย ต่อมาเมื่อวันที่ 8 ธันวาคม 2552
ศาลปกครองกลางได้มีคำสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราว
ก่อนการพิพากษา โดยให้เหตุผลว่ายังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบกากขยะอุตสาหกรรมแต่อย่างใด
และยังไม่มีเหตุผลเพียงพอ
ที่ศาลจะนำมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดี
มาใช้ได้

เมื่อวันที่ 27 กันยายน 2556 ศาลปกครองกลางได้มีคำพิพากษายกฟ้องแล้ว
โดยให้เหตุผลประกอบคำวินิจฉัยว่า “จากผลการตรวจสอบกิจการของบริษัทฯ
โดยหน่วยงานราชการที่เกี่ยวข้องประกอบด้วย กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม และกระทรวงสาธารณสุขนั้น
ไม่สามารถยืนยันได้ว่าการประกอบกิจการของบริษัทฯ
ก่อให้เกิดการแพร่กระจายของมลพิษในวงกว้างซึ่งหากปล่อยไว้จะส่งผลกระทบอย่างร้ายแรงต่อสุขภาพอนามัยของประชาชน
จึงยังไม่มีเหตุที่จะเพิกถอนหรือพักใช้ใบอนุญาตประกอบกิจการของบริษัทฯ
ดังนั้นการที่ผู้ถูกฟ้องคดีทั้งสามไม่ได้มีคำสั่งเพิกถอนหรือพักใช้ใบอนุญาตของบริษัทฯ
จึงไม่เป็นการละเลยต่อหน้าที่ตามที่กฎหมายกำหนดให้ต้องปฏิบัติหรือปฏิบัติหน้าที่ล่าช้าเกินสมควร”
ตามคำพิพากษาศาลปกครองกลางคดีหมายเลขแดงที่ 1548/2556 ซึ่งทางฝ่ายผู้ฟ้องคดี (ฝ่ายโจทก์)
ไม่เห็นพ้องด้วยกับคำพิพากษาศาลปกครองกลาง จึงได้ยื่นอุทธรณ์
คดีต่อศาลปกครองสูงสุดตั้งแต่เมื่อวันที่ 26 ตุลาคม 2556 และผู้ถูกฟ้องทุกฝ่ายรวมทั้งบริษัทฯ
ได้ยื่นคำแก้อุทธรณ์ คดีดังกล่าวต่อศาลปกครองสูงสุดอย่างครอบคลุมครบถ้วน
เพื่อขอให้ศาลปกครองสูงสุดมีคำพิพากษายืนตาม ศาลปกครองกลาง
โดยให้ยกฟ้องอุทธรณ์ของผู้ฟ้องคดี ซึ่งศาลปกครองสูงสุดได้รับคำแก้อุทธรณ์ของบริษัทฯ

ไว้พิจารณาแล้ว

เมื่อวันที่ 15 พฤศจิกายน 2559 ศาลปกครองสูงสุดได้มีคำพิพากษายกฟ้องยืนตามคำพิพากษาของ

ศาลปกครองกลาง ตามคดีหมายเลขแดงที่ อ.1121/2559 และคดีนี้ได้ถึงที่สุดแล้ว

2.เมื่อวันที่ 30 ธันวาคม 2553 ได้มีกลุ่มบุคคลฟ้องคดีต่อศาลแพ่ง ตามคดีหมายเลขดำที่
4906/2553 โดยกล่าวหาว่าบริษัทฯ กระทำละเมิด ทำให้ผู้ฟ้องคดีได้รับความเสียหาย
จึงขอให้ศาลมีคำพิพากษาให้บริษัทฯ ชดใช้ค่าเสียหายรวมกันเป็นเงินทั้งสิ้น 2,006 ล้านบาทเศษ
และมีคำสั่งห้ามมิให้บริษัทฯ ประกอบกิจการทั้งปวงอันเป็น

การก่อให้เกิดมลพิษ หรืออันเป็นการสร้างเหตุเดือดร้อนรำคาญแก่ผู้ฟ้องคดีอีกต่อไป
และโจทก์ได้สืบพยานไปบ้างแล้ว

ประมาณ 130 ปาก แต่โจทก์ยังประสงค์จะสืบพยานที่เหลือต่ออีกประมาณ 10 ปาก
แต่เนื่องจากวันที่กำหนดกันไว้เดิมนั้นไม่เพียงพอ ศาลจึงได้กำหนดนัดสืบพยานโจทก์- จำเลย
เพิ่มเติมอีก 10 นัด โดยเป็นของโจทก์รวม 4 นัด

คือระหว่างวันที่ 14 - 17 กุมภาพันธ์ 2560 และสืบพยานจำเลยรวม 6 นัด คือวันที่ 28 กุมภาพันธ์
2560 และระหว่าง 1-3 มีนาคม 2560, และระหว่างวันที่ 14-15 มีนาคม 2560
โดยเมื่อสืบพยานทั้งสองฝ่ายเสร็จสิ้นแล้วศาลจึงจะสรุปสำนวนและมีคำพิพากษาคดีนี้ต่อไป

ที่ปรึกษากฎหมายของบริษัทฯ ได้ให้ความเห็นเกี่ยวกับผลของคดีนี้ว่า
กลุ่มบุคคลที่ฟ้องต่อศาลแพ่งในคดีนี้ เป็นกลุ่มบุคคลเดียวกันกับที่ฟ้องในคดีศาลปกครอง
โดยได้นำเอาข้อเท็จจริงเดิมที่ศาลปกครองสูงสุดได้มีคำพิพากษายกฟ้องยืนตามคำพิพากษาของศาลปกครองกลางมาเป็นมูลเหตุในการฟ้องคดีแพ่งอีก
ซึ่งศาลแพ่งน่าจะมีคำพิพากษายกฟ้องเพราะคำฟ้องของโจทก์เป็นฟ้องที่ไม่ชอบด้วยกฎหมายและเสียสิทธิที่จะฟ้องคดีนี้
เนื่องจากการฟ้องคดีได้ล่วงเลยเกินกว่าเวลาที่กฎหมายกำหนด
ประกอบกับศาลปกครองกลางได้เคยมีคำวินิจฉัยแล้วว่ายังไม่ปรากฏหลักฐานยืนยันว่าการประกอบกิจการของบริษัทฯ
ที่ผ่านมา ได้กระทำการฝ่าฝืนกฎหมาย ก่อให้เกิดมลพิษ
หรือสร้างเหตุเดือดร้อนรำคาญแก่ชุมชนข้างเคียง
อันเป็นมูลเหตุของการละเมิดตามฟ้องแต่อย่างใดทั้งสิ้น

6.1 ข้อมูลทั่วไป

ชื่อบริษัท : บริษัท เบตเตอร์ เวิลด์ กรีน จำกัด (มหาชน)

ลักษณะการประกอบธุรกิจ :
ประกอบธุรกิจให้บริการบริหารและจัดการกากอุตสาหกรรมโดยการบำบัด /กำจัด
และนำกลับมาใช้ประโยชน์ใหม่ด้านพลังงาน

ที่ตั้งสำนักงานใหญ่ : เลขที่ 2674/1 ซอยไดร์ฟอิน ซอย 2 หมู่ที่ 2 ถนนลาดพร้าว แขวงคลองจั่น

  เขตบางกะปิ กรุงเทพฯ 10240

ที่ตั้งศูนย์บริหารและจัดการ : เลขที่ 140 หมู่ที่ 8 ตำบลห้วยแห้ง อำเภอแก่งคอย จังหวัดสระบุรี
18110

กากอุตสาหกรรม จังหวัดสระบุรี

เลขทะเบียนบริษัท : บมจ. 0107548000161

ทุนจดทะเบียน : ทุนจดทะเบียน 1,188,633,210.75 บาท 

 ทุนจดทะเบียนชำระแล้ว 958,029,378 บาท (ณ วันที่ 31 ธันวาคม 2559)

 มูลค่าที่ตราไว้ต่อหุ้น 0.25 บาท

โทรศัพท์ : สำนักงานใหญ่ 0-2731-0080-1, 0-2731-1815

  ศูนย์บริหารและจัดการฯ 0-3623-7540-2

โทรสาร : สำนักงานใหญ่ 0-2731-2574, 0-2731-3532

  ศูนย์บริหารและจัดการฯ 0-3623-7544

เว็บไซต์ : www.betterworldgreen.com

6.2 ชื่อสถานที่ตั้งของบริษัทย่อย

+---------------+---------------------+------------------+------------+
| ชื่อบริษัท        | ประเภทธุรกิจ          | ที่ตั้งสำนักงานใหญ่    | โทรศัพท์     |
+---------------+---------------------+------------------+------------+
| 1. บริษัท       | ตัวแทนใน             | เลขที่ 2674/1      | 02-        |
| เบตเตอร์       | การจัดหากากอุตสาหกรรม | ซอยไดร์ฟอิน        | 731-0080-1 |
|               |                     |                  | ต่อ 102     |
| เวสท์ แคร์ จำกัด |                     | ซอย 2 หมู่ที่ 2      |            |
|               |                     | ถนนลาดพร้าว       |            |
|               |                     | แขวงคลองจั่น       |            |
|               |                     | เขตบางกะปิ        |            |
|               |                     | กรุงเทพมหานคร     |            |
|               |                     | 10240            |            |
+---------------+---------------------+------------------+------------+
| 2. บริษัท       | ดำเนินธุรกิจบ          | เลขที่ 2674/1      | 02-        |
| เบตเตอร์ เวิลด์  | ริหารและควบคุมการขนส่ง | ซอยไดร์ฟอิน        | 731-0080-1 |
|               |                     |                  | ต่อ 118     |
| ทรานสปอร์ต     |                     | ซอย 2 หมู่ที่ 2      |            |
| จำกัด          |                     | ถนนลาดพร้าว       |            |
|               |                     | แขวงคลองจั่น       |            |
|               |                     | เขตบางกะปิ        |            |
|               |                     | กรุงเทพฯ 10240    |            |
+---------------+---------------------+------------------+------------+
| 3. บริษัท เอิร์ธ  | ดำเนินธุรกิจผล         | 2680,2682        | 02-        |
| เท็ค           | ิตและจำหน่ายกระแสไฟฟ้า | ซอยลาดพร้าว 128/3 | 731-0080-1 |
|               |                     | ถนนลาดพร้าว       |            |
| เอนไวรอนเมนท์  |                     | แขวงคลองจั่น       |            |
| จำกัด          |                     | เขตบางกะปิ        |            |
|               |                     | กรุงเทพฯ 10240    |            |
+---------------+---------------------+------------------+------------+
| 3.1. บริษัท ลิงค์ | ผล                  | 488 ซอยลาดพร้าว   | 02-        |
| 88            | ิตและจำหน่ายกระแสไฟฟ้า | 130              | 731-0080-1 |
|               |                     |                  |            |
| พาวเวอร์ จำกัด  | และลงทุนในธุรกิจพลังงาน | (มหาไทย 2)       |            |
|               |                     | แขวงคลองจั่น       |            |
|               |                     |                  |            |
|               |                     | เขตบางกะปิ        |            |
|               |                     | กรุงเทพฯ          |            |
+---------------+---------------------+------------------+------------+
| 3.1.1 บริษัท    | ผลิตแล               | 488 ซอยลาดพร้าว   | 02-        |
| รีคัฟเวอรี่       | ะจำหน่ายไฟฟ้าโดยใช้เชื้อ | 130              | 731-0080-1 |
|               | เพลิงจากขยะอุตสาหกรรม |                  |            |
| เฮ้าส์ จำกัด     | และก                | (มหาไทย 2)       |            |
|               | ารให้เช่าอาคารและที่ดินเ | แขวงคลองจั่น       |            |
|               | พื่อประกอบกิจการโรงงาน |                  |            |
|               |                     | เขตบางกะปิ        |            |
|               |                     | กรุงเทพฯ          |            |
+---------------+---------------------+------------------+------------+
| 3.2. บริษัท     | ผลิตแล               | 488 ซอยลาดพร้าว   | 02-        |
| เอวา แกรนด์    | ะจำหน่ายไฟฟ้าโดยใช้เชื้อ | 130              | 731-0080-1 |
|               | เพลิงจากขยะอุตสาหกรรม |                  |            |
| เอ็นเนอร์ยี่ จำกัด |                     | (มหาไทย 2)       |            |
|               |                     | แขวงคลองจั่น       |            |
|               |                     |                  |            |
|               |                     | เขตบางกะปิ        |            |
|               |                     | กรุงเทพฯ          |            |
+---------------+---------------------+------------------+------------+
| 3.2. บริษัท     | ดำเนินธุรกิจผล         | 488 ซอยลาดพร้าว   | 02-        |
| สิริลาภา        | ิตและจำหน่ายกระแสไฟฟ้า | 130              | 731-0080-1 |
|               |                     |                  |            |
| พาวเวอร์ จำกัด  |                     | (มหาไทย 2)       |            |
|               |                     | แขวงคลองจั่น       |            |
|               |                     |                  |            |
|               |                     | เขตบางกะปิ        |            |
|               |                     | กรุงเทพฯ          |            |
+---------------+---------------------+------------------+------------+

+--------------+----------------------+------------------+------------+
| ชื่อบริษัท       | ประเภทธุรกิจ           | ที่ตั้งสำนักงานใหญ่    | โทรศัพท์     |
+--------------+----------------------+------------------+------------+
| 4. บริษัท      | บริการกำจัดสิ่งปฏิกูลฯ     | 792 หมู่ที่ 2 ซอย    | 02-32      |
| อัคคีปราการ    |                      | 1ซี/1             | 3-0715-17, |
|              | โดยการเผาทำลาย       | นิคมอุตสาหกรรมบางปู |            |
| จำกัด (มหาชน) |                      |                  | 02-3       |
|              |                      | ถนนสุขุมวิท         | 23-0719-21 |
|              |                      | ตำบลบางปูใหม่      |            |
|              |                      | อำเ              |            |
|              |                      | ภอเมืองสมุทรปราการ |            |
|              |                      |                  |            |
|              |                      | จังหวัดสมุทรปราการ  |            |
|              |                      | 10280            |            |
+--------------+----------------------+------------------+------------+
| 5. บริษัท บีกรีน | ประกอบกิจการพัฒ        | 488 ซอยลาดพร้าว   | 02-        |
|              | นาและจัดสรรที่ดิน,ซื้อ-ขาย | 130              | 731-0080-1 |
| ดีเวลลอปเม้นท์  | อสังหาริมทรัพย์เพื่อประกอบ |                  |            |
| จำกัด         | กิจการโรงงานอุตสาหกรรม | (มหาไทย 2)       |            |
|              | พาณิชย                | แขวงคลองจั่น       |            |
|              | กรรมใน               |                  |            |
|              | รูปแบบการนิคมอุตสาหกรรม | เขตบางกะปิ        |            |
|              | และใน                | กรุงเทพฯ          |            |
|              | รูปแบบอื่นที่มีลักษณะเดียวกัน |                  |            |
+--------------+----------------------+------------------+------------+

* หมายเหตุ : ข้อมูล ณ วันที่ 31 ธันวาคม 2559

6.3 บุคคลอ้างอิงอื่นๆ

หน่วยงานกำกับบริษัทที่ออกหลักทรัพย์ : สำนักงานคณะกรรมการกำกับหลักทรัพย์และตลาดหลักทรัพย์

333/3 ถนนวิภาวดีรังสิต แขวงจอมพล เขตจตุจักร

กรุงเทพมหานคร 10900

  โทรศัพท์ 02-695 9999 โทรสาร 02-695 9660

  อีเมล์ info@sec.or.th เว็บไซต์ www.sec.or.th

หน่วยงานกำกับบริษัทจดทะเบียน: ตลาดหลักทรัพย์แห่งประเทศไทย (ตลท.)

93 ถนนรัชดาภิเษก แขวงดินแดง เขตดินแดง

กรุงเทพมหานคร 10400

  โทรศัพท์ 02-009 9000 โทรสาร 02-009 9991

  อีเมล์ SETCallCenter@set.or.th เว็บไซต์ www.set.or.th

นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 93 อาคารตลาดหลักทรัพย์แห่งประเทศไทย(ข้างสถานทูตจีน)

  ถนนรัชดาภิเษก แขวงดินแดง เขตดินแดง

  กรุงเทพมหานคร 10400

  โทรศัพท์ 02-009-9388

  โทรสาร 02-009-9476

ผู้สอบบัญชี : นายเจษฏา หังสพฤกษ์

  ผู้สอบบัญชีเลขที่ 3759

  นายจิโรจน์ ศิริโรโรจน์

  ผู้สอบบัญชีรับอนุญาต เลขที่ 5113

  นางสาวนงลักษณ์ พัฒนบัณฑิต

  ผู้สอบบัญชีเลขที่ 4713

บริษัท กรินทร์ ออดิท จำกัด

  เลขที่ 138 อาคารบุญมิตร ชั้น 6 ห้องบี 1

  ถนนสีสม แขวงสุริยวงศ์ เขตบางรัก กรุงเทพมหานคร 10500

  โทรศัพท์ 0-26342484-6 โทรสาร 0-26342668

ที่ปรึกษากฎหมาย : บริษัท สำนักกฎหมาย รวมธรรม จำกัด

เลขที่ 85 หมู่ที่ 2 ถนนสุทธิสาร

แขวงห้วยขวาง เขตห้วยขวาง กรุงเทพมหานคร 10310

โทรศัพท์ 0-26943323-4 โทรสาร 0-26943349